
Μέτρα για την αντιμετώπιση της ανεργίας και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΜΕΤΡΑ ΓΙΑ ΤΗΝ ΑΝΤΙΜΕΤΩΠΙΣΗ ΤΗΣ ΑΝΕΡΓΙΑΣ 
ΚΑΙ ΤΗΝ ΑΥΞΗΣΗ ΤΗΣ ΑΠΑΣΧΟΛΗΣΗΣ 

Αρθρο 1 

Ενεργητικές πολιτικές απασχόλησης - 
Μέτρα για τους επιδοτούμενους ανέργους 

1. Επιδοτούμενος άνεργος μπορεί να προσλαμβάνεται 
ή τοποθετείται σε θέση εργασίας με πλήρη ή μερική απα¬ 
σχόληση για όσο χρόνο διαρκεί η επιδότηση ανεργίας. Η 
διάταξη της παραγράφου 1 του άρθρου 7 του Ν. 1545/ 
1985 (ΦΕΚ 91 Α') εφαρμόζεται και στην περίπτωση αυτή, 
εφόσον η τοποθέτηση γίνεται για πλήρη απασχόληση. 

Κατά τη διάρκεια της εργασίας του, ο προσλαμβανόμε¬ 
νος ή τοποθετούμενος αμείβεται σύμφωνα με τις διατά¬ 
ξεις που ισχύουν για τους λοιπούς εργαζόμενους στον 
εργοδότη, ανάλογα με την ειδικότητα που απασχολείται 
και τις ώρες απασχόλησής του. Οι αποδοχές του σε οποι¬ 
αδήποτε περίπτωση δεν μπορεί να είναι κατώτερες από 
το επίδομα ανεργίας που δικαιούται ως άνεργος. 

2. Η αμοιβή του προσλαμβανόμενου ή τοποθετούμενου 
βαρύνειτον Οργανισμό Απασχόλησης Εργατικού Δυναμι¬ 
κού (Ο.Α.Ε.Δ.) κατά το ύψος του επιδόματος ανεργίας 
που δικαιούται, και κατά τα λοιπά, τον εργοδότη, ο οποί¬ 
ος έχει και την ευθύνη της ασφαλιστικής του κάλυψης. Ο 
προσλαμβανόμενος ή τοποθετούμενος δεν ασφαλίζεται 
στην περίπτωση αυτή για ανεργία. Αν απολυθεί πριν από 
το χρόνο λήξης του δικαιώματος επιδότησης, ο άνεργος 
λαμβάνει το επίδομα ανεργίας για το υπόλοιπο διάστημα, 
εφόσον δεν επανατοποθετηθεί, ή προσληφθεί. 

3. Προϋπόθεση για την εφαρμογή των διατάξεων των 
παραγράφων 1 και 2 είναι να μην έχει προβεί ο εργοδότης 
κατά τη διάρκεια του τελευταίου εξαμήνου πριν από την 
τοποθέτηση ή πρόσληψη σε απόλυση προσωπικού της 
επιχείρησής του χωρίςτη συνδρομή σπουδαίου λόγου. Ο 
εργοδότης υποχρεούται κατά τη διάρκεια ισχύος της 
σχέσης εργασίας με τον προσληφθέντα ή τοποθετηθέντα 


να μην προβαίνει σε απόλυση εργαζομένων από την επι¬ 
χείρησή του, χωρίς τη συνδρομή σπουδαίου λόγου, άλ¬ 
λως χάνει το δικαίωμα της μείωσης εφεξής του εργοδοτι- 
κού κόστους κατά το ύψος του επιδόματος που ο άνεργος 
εδικαιούτο από τον Ο.Α.Ε.Δ. 

4. Με κοινή απόφαση των Υπουργών Οικονομίας και Οι¬ 
κονομικών, Εσωτερικών, Δημόσιας Διοίκησης και Αποκέ¬ 
ντρωσης και Εργασίας και Κοινωνικών Ασφαλίσεων, ύστε¬ 
ρα από τη γνώμη του Διοικητικού Συμβουλίου (Δ.Σ.) του 
Ο.Α.Ε.Δ., καθορίζονται τα απαραίτητα δικαιολογητικά, τα 
κριτήρια επιλογής, ο τρόπος και κάθε άλλο σχετικό θέμα 
για την εφαρμογή της διάταξης. 

5. Επιδοτούμενοι άνεργοι, μετά από αίτησή τους, επιλέ¬ 
γονται κατά προτεραιότητα για συμμετοχή στα προγράμ¬ 
ματα κατάρτισης που εφαρμόζονται από την Εταιρεία 
"Επαγγελματική Κατάρτιση Α.Ε." του Ο.Α.Ε.Δ. και από τα 
Κέντρα Επαγγελματικής Κατάρτισης (Κ.Ε.Κ.). Κατά το 
διάστημα αυτό, λαμβάνουν το επίδομα που προβλέπεται 
κατά περίπτωση για τους καταρτιζόμενους και αναστέλ¬ 
λεται η καταβολή του επιδόματος ανεργίας. 

6. Η περίπτωση δ' της παρ. 2 του άρθρου 3 του Ν. 
1545/1985 (ΦΕΚ 91 Α') αντικαθίσταται ως εξής: 

"Όσοι συνταξιοδοτούνται από το Δημόσιο ή από οποιο- 
δήποτε συνταξιοδοτικό οργανισμό κύριας ή επικουρικής 
ασφάλισης με ποσό ίσο ή μεγαλύτερο από το κάθε φορά 
κατώτερο όριο σύνταξης που καταβάλει το Ίδρυμα Κοι¬ 
νωνικών Ασφαλίσεων (Ι.Κ.Α.) στους ασφαλισμένους με 
εξαίρεση όσους λαμβάνουν σύνταξη λόγω θανάτου." 

7. Στο άρθρο 4 του Ν. 1545/1985 (ΦΕΚ 91 Α'), όπως έχει 
τροποποιηθεί και ισχύει σήμερα, προστίθεται παράγρα¬ 
φος 5 ως εξής: 

"5. Κατ’ εξαίρεση για τους εποχιακά απασχολούμενους 
στις ξενοδοχειακές επιχειρήσεις του Νομού Λευκάδος 
κατά το έτος 2003, αρκούν εβδομήντα πέντε ημερομίσθια 
για τη χορήγηση του τακτικού επιδόματος ανεργίας." 

Άρθρο 2 

Κίνητρα για την αύξηση της απασχόλησης 
των γυναικών, των νέων και των ηλικιωμένων 

1. Οι εργοδότες που προσλαμβάνουν με σύμβαση ορι¬ 
σμένου χρόνου εργαζόμενους ή εργαζόμενες για ανα- 
πλήρωση εργαζομένων που απουσιάζουν από την εργα¬ 
σία τους με άδεια κύησης ή λοχείας επιδοτούνται, για όσο 
χρόνο διαρκεί η άδεια, με το ισόποσο των ασφαλιστικών 
εισφορών που τους επιβαρύνουν για την ασφαλιστική κά- 

λυψη των προσλαμβανόμενων. Όσοι προσλαμβάνονται 
με σύμβαση ορισμένου χρόνου δεν συνυπολογίζονται 
στο συνολικό αριθμό εργαζομένων της επιχείρησης για 
την εφαρμογή των διατάξεων περί ομαδικών απολύσεων 
ή των διατάξεων του Ν. 2643/1998 (ΦΕΚ220 Α') και του Ν. 
1568/1985 (ΦΕΚ177Α'). 

2. Καθορίζεται ως κίνητρο για την πρόσληψη ανέργων μη¬ 
τέρων με τουλάχιστον δύο τέκνα επιδότηση του εργοδότη 
ισόποση με το ύψος των εργοδοτικών εισφορών που τον βα¬ 
ρύνουν για την ασφαλιστική κάλυψη των προσλαμβανομέ- 
νων. Η επιδότηση διαρκεί επί ένα έτος για κάθε τέκνο. 

3. Καθορίζεται ως κίνητρο για την πρόσληψη ανέργων 
νέων ηλικίας μέχρι εικοσιπέντε ετών, επιδότηση του ερ¬ 
γοδότη ισόποση με το πενήντα τοις εκατό των εργοδοτι- 
κών εισφορών που τον βαρύνουν για την ασφαλιστική κά¬ 
λυψη τωνπροσλαμβανομένων κατά τον πρώτο χρόνο από 
την πρόσληψή τους. 

4. Καθορίζεται ως κίνητρο για την πρόσληψη μακρο- 
χρονίως ανέργων ηλικίας πενήντα πέντε ετών και άνω, οι 
οποίοι έχουν συμπληρώσει τουλάχιστον έξι χιλιάδες ημέ¬ 
ρες ασφάλισης, επιδότηση του εργοδότη ισόποση με το 
πενήντα τοις εκατό των εργοδοτικών εισφορών που τον 
βαρύνουν για την ασφαλιστική κάλυψη των προσλαμβα- 
νομένων. 

5. Οι διατάξεις των παραγράφων 2, 3 και 4 εφαρμόζο¬ 
νται εφόσον ο εργοδότης δεν έχει προβεί κατά τη διάρ¬ 
κεια του τελευταίου εξαμήνου πριν από την τοποθέτηση ή 
πρόσληψη σε απόλυση προσωπικού της επιχείρησής του 
χωρίς τη συνδρομή σπουδαίου λόγου. Ο εργοδότης υπο- 
χρεούται κατά τη διάρκεια ισχύος της σχέσης εργασίας 
με τον τοποθετηθέντα ή προσληφθέντα να μην προβαίνει 
σε απόλυση εργαζομένων από την επιχείρησή του χωρίς 
τη συνδρομή σπουδαίου λόγου, άλλως χάνει το δικαίωμα 
της επιδότησης. 

6. Η καταβολή των επιδοτήσεων που προβλέπονται στο 
άρθρο αυτό μπορεί να γίνεται και με το συμψηφισμό του 
ισόποσου των εργοδοτικών εισφορών με το φόρο μισθω¬ 
τών υπηρεσιώνή και τις άλλες φορολογικές υποχρεώσεις 
που βαρύνουν τους εργοδότες. Με απόφαση των Υπουρ¬ 
γών Οικονομίας και Οικονομικών και Εργασίας και Κοινω¬ 
νικών Ασφαλίσεων καθορίζεται η διαδικασία, τα δικαιολο- 
γητικά, ο τρόπος συμψηφισμού και κάθε άλλο σχετικό θέ¬ 
μα για την εφαρμογή των διατάξεων. 

7. Αγρότισσες ασφαλισμένες στον κλάδο κύριας ασφά¬ 
λισης αγροτώντου Ν. 2458/1997 (ΦΕΚ 15 Α'), όπως ισχύ¬ 
ει, απαλλάσσονται για κάθε τέκνο που αποκτούν πλέον 
του ενός από την υποχρέωση καταβολής εισφορών υπέρ 
Οργανισμού Γεωργικών Ασφαλίσεων (Ο.Γ.Α.) για τους 
κλάδους σύνταξης ασθένειας και για το Λογαριασμό 
Αγροτικής Εστίας επί ένα έτος από τη γέννηση κάθε τέ¬ 
κνου από το δεύτερο τέκνο και μετά. Με απόφαση των 
Υπουργών Οικονομίας και Οικονομικών και Εργασίας και 
Κοινωνικών Ασφαλίσεων προσδιορίζεται η διαδικασία και 
τα δικαιολογητικά που υποβάλλονται για την απαλλαγή 
και κάθε άλλο σχετικό θέμα. 

ΚΕΦΑΛΑΙΟ Β' 

ΡΥΘΜΙΣΗ ΕΡΓΑΣΙΑΚΩΝ ΘΕΜΑΤΩΝ 
Άρθρο 3 

Κέντρα επαγγελματικής κατάρτισης 
Ιδιωτικά γραφεία συμβούλων εργασίας 

Κέντρα Επαγγελματικής Κατάρτισης που συνιστώνται 
και πιστοποιούνται σύ μφωνα με τις διατάξεις της Απόφα¬ 


σης 105127 (ΦΕΚ 5 Β'/9.1.2001) του Υπουργού Εργασίας 
και Κοινωνικών Ασφαλίσεων, όπως ισχύει, μπορεί να λά¬ 
βουν άδεια λειτουργίας Ιδιωτικού Γραφείου Συμβούλων 
Εργασίας (Ι.Γ.Σ.Ε.), το οποίο ως προς τη λειτουργία του 
διέπεται από τις κείμενες διατάξεις για τη λειτουργία των 
Ι.Γ.Σ.Ε. 

Με απόφαση του Υπουργού Εργασίας και Κοινωνικών 
Ασφαλίσεων ορίζονται οι όροι, οι προϋποθέσεις και η δια¬ 
δικασία για τη χορήγηση της άδειας και την ανάκλησή 
της. 

Άρθρο 4 

Κυρώσεις Σώματος Επιθεώρησης Εργασίας (Σ.ΕΠ.Ε.) 

Η παράγραφος 5του άρθρου 11 του Ν. 3144/2003 (ΦΕΚ 
111 Α') τροποποιείται ως εξής: 

"5. Η περίπτωση α'της παραγράφου 1 του άρθρου 16 
του Ν. 2639/1998 (ΦΕΚ 205 Α') και η περίπτωση α'της πα¬ 
ραγράφου 1 του άρθρου 24 του Ν. 2224/1994 (ΦΕΚ 112 
Α') αντικαθίστανται ως ακολούθως: 

"α. Πρόστιμο για καθεμία παράβαση, από πεντακόσια 
ευρώ μέχρι τριάντα χιλιάδες ευρώ."" 

Άρθρο 5 

Εκκαθαριστικά αποδοχών 

Στους εργαζόμενους που με βάση συμφωνία με τον ερ¬ 
γοδότη αμείβονται με ενιαίο συνολικό μισθό (κατ’ αποκο¬ 
πήν μισθός) ο εργοδότης υποχρεούται να χορηγεί σημεί¬ 
ωμα στο οποίο αναφέρονται ο ενιαίος συνολικός μισθός 
που έχει συμφωνηθεί και οι επ’ αυτού κρατήσεις, καθώς 
και αναλυτικά οι αποδοχές τις οποίες θα εδικαιούντο να 
λάβουν εάν αμείβονταν με βάση κλαδική ή επιχειρησιακή 
συλλογική σύμβαση και οι επί των ανωτέρω αποδοχών 
κρατήσεις. Η παραβίαση της υποχρέωσης αυτής συνε¬ 
πάγεται τις διοικητικές κυρώσεις του άρθρου 16 του Ν. 
2639/1998 (ΦΕΚ 205 Α'), όπως αυτές τροποποιήθηκαν με 
την παράγραφο 5 του άρθρου 11 του Ν. 3144/2003 (ΦΕΚ 
111 Α'). 

Άρθρο 6 

Μεικτές επιτροπές ελέγχου 

Το εδάφιο β' της παρ. δ' του άρθρου 91 του Ν. 2084/ 
1992 (ΦΕΚ 165 Α') αντικαθίσταται ως εξής: 

"Οι εισφορές που υπολογίζονται στις ως άνω καταβαλ¬ 
λόμενες αμοιβές αποδίδονται στους παραπάνω φορείς 
από τον Οργανισμό Εργατικής Εστίας (Ο.Ε.Ε.). Η εργο- 
δοτική εισφορά για τους εκπροσώπους των εργαζομέ¬ 
νων, που μετέχουν στην Επιτροπή, βαρύνει τον προϋπο¬ 
λογισμό του Ο.Ε.Ε., χωρίς να υφίσταται μεταξύ τους ερ¬ 
γασιακή σχέση, η δε εργατική, τους ίδιους." 

Άρθρο 7 

Ρυθμίσεις για προγράμματα 
της κοινοτικής πρωτοβουλίας ΕΘυΑΙ. 

1. Οι Περιφέρειες που συμμετέχουν ως εταίροι σε Ανα¬ 
πτυξιακές Συμπράξεις, οι οποίες έχουν συσταθεί στο 
πλαίσιο του Προγράμματος της Κοινοτικής Πρωτοβου¬ 
λίας ΕΟΨΑΕ μπορεί να αναθέτουν την οικονομική διαχεί¬ 
ριση των έργων τους στα Περιφερειακά Ταμεία Ανάπτυ¬ 
ξης- 

2. Τα Τμήματα των Ανώτατων Εκπαιδευτικών Ιδρυμάτων 
(Α.Ε.Ι.) και Τεχνολογικών Εκπαιδευτικών Ιδρυμάτων 
(Τ.Ε.Ι.), τα οποία συμμετέχουν ως εταίροι σε Αναπτυξια¬ 
κές Συμπράξεις, που έχουν συσταθεί στο πλαίσιο του 

Προγράμματος της Κοινοτικής Πρωτοβουλίας ΕΟΙΙΑΙ, 
μπορούν να αναθέτουν την οικονομική διαχείριση των έρ¬ 
γων τους στις Επιτροπές Ερευνών που λειτουργούν στα 
αντίστοιχα Α.Ε.Ι. καιΤ.Ε.Ι. 

3. Οι Αναπτυξιακές Συμπράξεις, που συνιστώνται στο 
πλαίσιο του Προγράμματος της Κοινοτικής Πρωτοβου¬ 
λίας ΕΟΕΙΑΕ και οι εταίροι που συμμετέχουν σε αυτές 
μπορεί να εκτελούν πιλοτικές δράσεις δωρεάν παροχής 
υπηρεσιών πληροφόρησης, συμβουλευτικής και επαγ¬ 
γελματικού προσανατολισμού, καθώς και να τοποθετούν 
σε επιχειρήσεις ανέργους που ανήκουν σε ευπαθείς κοι¬ 
νωνικές ομάδες κατά τη χρονική διάρκεια του εγκεκριμέ¬ 
νου για αυτές προγράμματος, χωρίς να απαιτείται χορή¬ 
γηση άδειας σύστασης και λειτουργίας Ιδιωτικού Γραφεί¬ 
ου Συμβούλων Εργασίας (Ι.Γ.Σ.Ε.), εφόσον οι δράσεις 
αυτές προβλέπονται στο αντίστοιχο εγκεκριμένο πρό- 
γραμμα. 

Για τη μεσολάβηση και τοποθέτηση σε επιχειρήσεις 
από τις αναπτυξιακές συμπράξεις ισχύουν και εφαρμόζο¬ 
νται κατά τα λοιπά τα προβλεπόμενα για τη μεσολάβηση 
για εύρεση εργασίας μέσω Ι.Γ.Σ.Ε. 

4. Οι διατάξεις των παραγράφων 1 και 2 έχουν ισχύ από 
1 . 1 . 2002 . 

Άρθρο 8 
Ηθικά βραβεία 

Θεσπίζεται ηθικό βραβείο το οποίο κάθε χρόνο την 3η 
Δεκεμβρίου απονέμεται σε τρεις επιχειρήσεις που έχουν 
κατά τον αποτελεσματικότερο τρόπο ενσωματώσει στη 
λειτουργία τους την απασχόληση ατόμων με αναπηρίες, 
διασφαλίζοντας τη δυνατότητα παραγωγικής απόδοσής 
τους και απρόσκοπτης ανέλιξής τους. Με απόφαση του 
Υπουργού Εργασίας και Κοινωνικών Ασφαλίσεων ύστερα 
από γνώμη των Εθνικών Επιτροπών Απασχόλησης και 
Κοινωνικής Προστασίας καθορίζονται η διαδικασία προ¬ 
κήρυξης και τα ειδικότερα κριτήρια για τη συγκριτική 
αξιολόγηση και επιλογή. Με απόφαση του Υπουργού Ερ¬ 
γασίας και Κοινωνικών Ασφαλίσεων συγκροτείται Επιτρο¬ 
πή Αξιολόγησης στην οποία συμμετέχει και εκπρόσωπος 
της Εθνικής Συνομοσπονδίας Ατόμων με Αναπηρία 
(Ε.Σ.Α.μεΑ.), ως και εκπρόσωποι των κοινωνικών εταίρων 
και καθορίζεται κάθε άλλο σχετικό θέμα για την εφαρμο¬ 
γή της διάταξης. 

Άρθρο 9 

Προγράμματα επιδότησης 
Μη Κυβερνητικών Οργανισμών 

1. Για την εφαρμογή του προγράμματος και τη διαχείρι¬ 
ση ποσοστού του συνόλου των πιστώσεων, που διατίθε¬ 
νται από το Ευρωπαϊκό Κοινωνικό Ταμείο (Ε.Κ.Τ.) στο 
πλαίσιο του Γ Κοινοτικού Πλαισίου Στήριξης (Γ Κ.Π.Σ.) 
μέσω του Επιχειρησιακού Προγράμματος (Ε.Π.) "Απα¬ 
σχόληση και Επαγγελματική Κατάρτιση 2000-2006" σε μη 
κυβερνητικούς οργανισμούς υπό τη μορφή επιδοτήσεων, 
σύμφωνα με το άρθρο 4 του Κανονισμού 1784/1999 (ΕΚ) 
του Ευρωπαϊκού Κοινοβουλίου και του Συμβουλίου της 
12ης Ιουλίου 1999 "σχετικά με το Ευρωπαϊκό Κοινωνικό 
Ταμείο" (Ι_ 213/13.08.1999), αρμόδιος φορέας ορίζεται η 
Ειδική Υπηρεσία Διαχείρισης του επιχειρησιακού αυτού 
προγράμματος. 

2. Στην Ειδική Υπηρεσία Διαχείρισης του Ε.Π. "Απασχό¬ 
ληση και Επαγγελματική Κατάρτιση" συνιστάται Ειδική 
Μονάδα με την επωνυμία "Μονάδα Διαχείρισης Δράσεων 


Μη Κυβερνητικών Οργανισμών (Μ.Κ.Ο.)", η οποία στελε¬ 
χώνεται σύμφωνα με τις διατάξεις της παρ. 2 του άρθρου 
7του Ν. 2860/2000 (ΦΕΚ251 Ά). 

3. Με κοινή απόφαση των Υπουργών Οικονομίας και Οι¬ 
κονομικών, Εσωτερικών, Δημόσιας Διοίκησης και Αποκέ¬ 
ντρωσης και Εργασίας και Κοινωνικών Ασφαλίσεων καθο¬ 
ρίζονται η οργάνωση, η διάρθρωση, η στελέχωση και κά¬ 
θε σχετικό θέμα για τη λειτουργία της Ειδικής Μονάδας 
Διαχείρισης Δράσεων Μη Κυβερνητικών Οργανισμών, 
εξειδικεύονται οι αρμοδιότητές της, τίθενται οι όροι και 
καθορίζονται οι προϋποθέσεις για τη διαδικασία παρακο¬ 
λούθησης, εκτέλεσης, αξιολόγησης και ελέγχου των 
εκτελούμενων δράσεων από τους Μη Κυβερνητικούς Ορ¬ 
γανισμούς και τις τοπικές συμπράξεις και προσδιορίζο¬ 
νται ιδίως: 

Α) η διαδικασία και τα κριτήρια επιλογής των Μη Κυ¬ 
βερνητικών Οργανισμών που εφαρμόζουν τις προκηρυσ- 
σόμενες κάθε φορά δράσεις, 

Β) οι δαπάνες αυτών που είναι επιλέξιμες για χρηματο¬ 
δότηση και ο τρόπος πιστοποίησής τους, ως και 

Γ) η διαδικασία παρακολούθησης και ελέγχου των 
Μ.Κ.Ο. 

Άρθρο 10 

Επιχορηγήσεις από το Πρόγραμμα 
Δημοσίων Επενδύσεων (Π.Δ.Ε.) 

1. Με απόφαση του Υπουργού Εργασίας και Κοινωνικών 
Ασφαλίσεων μπορεί να επιχορηγούνται από το πρόγραμ¬ 
μα δημοσίων επενδύσεων και νομικά πρόσωπα ιδιωτικού 
δικαίου κάθε μορφής, μη κερδοσκοπικού χαρακτήρα, κα¬ 
θώς και επιχειρήσεις των Οργανισμών Τοπικής Αυτοδιοί¬ 
κησης (Ο.Τ.Α.) που δεν είναι τελικοί δικαιούχοι κατά την 
έννοια του άρθρου 1 του Ν. 2860/2000 (ΦΕΚ251 Α'), αλλά 
εκτελούν έργα στο πλαίσιο εγκεκριμένων πράξεων, που 
έχουν ως σκοπό και έργο την παροχή συνοδευτικών και 
συμβουλευτικών υποστηρικτικών υπηρεσιών σε άτομα 
που ανήκουν σε ευπαθείς ομάδες του πληθυσμού ή την 
παροχή υπηρεσιών προκατάρτισης, κατάρτισης και υπο¬ 
στήριξης (Ολοκληρωμένες Παρεμβάσεις), σε άτομα με 
αναπηρίες, σε απεξαρτημένα άτομα και άτομα που παρα¬ 
κολουθούν πρόγραμμα απεξάρτησης, στο πλαίσιο της 
εφαρμογής αξόνων ή μέτρων ή δράσεων του Επιχειρη¬ 
σιακού Προγράμματος "Απασχόληση και Επαγγελματική 
Κατάρτιση 2000-2006", που χρηματοδοτείται μέσω των 
διαρθρωτικών ταμείων της Ευρωπαϊκής Ένωσης. 

2. Με απόφαση του Γενικού Γραμματέα της Περιφέρει¬ 
ας μπορεί να επιχορηγούνται από το πρόγραμμα Δημο¬ 
σίων Επενδύσεων και Ν.Π.Ι.Δ. κάθε μορφής, μη κερδο¬ 
σκοπικού χαρακτήρα, καθώς και επιχειρήσεις των οργα¬ 
νισμών τοπικής αυτοδιοίκησης (Ο.Τ.Α.) που δεν είναι 
τελικοί δικαιούχοι κατά την έννοια του άρθρου 1 του Ν. 
2860/2000 (ΦΕΚ251 Α'), αλλά εκτελούν έργα στο πλαίσιο 
εγκεκριμένων πράξεων που έχουν ως σκοπό και έργο την 
παροχή συνοδευτικών και συμβουλευτικών υποστηρικτι¬ 
κών υπηρεσιών σε άτομα που ανήκουν σε ευπαθείς ομά¬ 
δες του πληθυσμού ή την παροχή υπηρεσιών προκατάρ¬ 
τισης, κατάρτισης και υποστήριξης (Ολοκληρωμένες Πα¬ 
ρεμβάσεις), σε άτομα με αναπηρίες, σε απεξαρτημένα 
και σε άτομα που παρακολουθούν πρόγραμμα απεξάρτη¬ 
σης εφόσον έχουν επιλεγεί από τους τελικούς δικαιού¬ 
χους των αντίστοιχων δράσεων, στο πλαίσιο της εφαρμο¬ 
γής των αντίστοιχων δράσεων που περιλαμβάνονται στα 
συγχρηματοδοτούμενα από τα Διαρθρωτικά Ταμεία της 

Ευρωπαϊκής Ένωσης εγκεκριμένα επιχειρησιακά σχέδια 
Ολοκληρωμένων Παρεμβάσεων Ανάπτυξης Ορεινών/ 
Μειονεκτικών Περιοχών, Αστικής Ανάπτυξης και Τοπικών 
Πρωτοβουλιών Απασχόλησης των Περιφερειακών Επι¬ 
χειρησιακών Προγραμμάτων του Κοινοτικού Πλαισίου 
Στήριξης 2000-2006. 

Άρθρο 11 

Ρύθμιση θεμάτων του Ν. 2643/1998 (ΦΕΚ 220 Α') 

1. Σε επιχειρήσεις, εκμεταλλεύσεις ή φορείς που διατη¬ 
ρούν υποκαταστήματα ή εκμεταλλεύσεις σε περισσότε¬ 
ρες από μία νομαρχιακές αυτοδιοικήσεις, για τον υπολο¬ 
γισμό του αριθμού των προστατευόμενων του Ν. 2643/ 
1998 (ΦΕΚ 220 Α') που τοποθετούνται υποχρεωτικά, λαμ- 
βάνεται υπόψη το σύνολο του προσωπικού που υπηρετεί 
στην έδρα και τα υποκαταστήματα ή τις εκμεταλλεύσεις 
της επιχείρησης ή του φορέα. Στην περίπτωση αυτή, ο 
υπολογισμός εκείνων που τοποθετούνται γίνεται χωριστά 
για τα υποκαταστήματα ή τις εκμεταλλεύσεις που λει¬ 
τουργούν σε κάθε νομαρχιακή αυτοδιοίκηση ανάλογα με 
το απασχολούμενο σε αυτές προσωπικό. 

Η υποχρέωση της επιχείρησης, εκμετάλλευσης ή του 
φορέα τηςπαραγράφου 8του άρθρου 2του Ν. 2643/1998 
να προσλαμβάνει τα πρόσωπα που αναφέρονται στο άρ¬ 
θρο 1 του ίδιου νόμου σε ποσοστό οκτώ τοις εκατό έχει 
εκπληρωθεί, όταν, πανελλαδικά, έχει τοποθετηθεί στην 
επιχείρηση, εκμετάλλευση ή τον φορέα της παρ. 8του άρ¬ 
θρου 2 ο αριθμός προσώπων που αναλογεί στο συνολικό 
ποσοστό οκτώ τοις εκατό ή έχουν προκηρυχθεί με τις δια¬ 
τάξεις του Ν. 2643/1998 θέσεις, με τις οποίες συμπληρώ¬ 
νεται το συνολικό ποσοστό οκτώ τοις εκατό. 

Τα Άτομα με Αναπηρίες που απασχολούνται κατά τη δη¬ 
μοσίευση του παρόντος και εφεξής σε επιχειρήσεις ή εκ¬ 
μεταλλεύσεις ή φορείς της παρ. 8 του άρθρου 2 του Ν. 
2643/1998, κατ’ εφαρμογή του προγράμματος επιχορή¬ 
γησης από τον Ο.Α.Ε.Δ. Νέων Θέσεων Εργασίας Ατόμων 
με Αναπηρίες, τα οποία ο εργοδότης τους επιθυμεί να συ¬ 
νεχίσει να απασχολεί και μετά την ολοκλήρωση του προ¬ 
γράμματος, θεωρείται, ως προς όλες τις συνέπειες, ότι 
τοποθετήθηκαν δυνάμει του Ν. 2643/1998 (ΦΕΚ 220 Α'). 

2. Η απόφαση του Υπουργού Εργασίας και Κοινωνικών 
Ασφαλίσεων με την οποία: α) καθορίζεται ο αριθμός θέ¬ 
σεων εργασίας που διατίθενται σε προστατευόμενους 
του Ν. 2643/1998 σε συγκεκριμένο φορέα του Δημοσίου, 
Ν.Π.Δ.Δ. και Ο.Τ.Α. και των δύο βαθμών και β) κατανέμο- 
νται οι θέσεις κατά Νομαρχιακή Αυτοδιοίκηση, επί μέ¬ 
ρους φορέα, κατηγορία προστασίας, κλάδο και ειδικότη¬ 
τα, αποστέλλεται στην αντίστοιχη Περιφερειακή Διεύθυν¬ 
ση ή Τοπική Υπηρεσία του Ο.Α.Ε.Δ., προκειμένου να 
καταρτισθεί η προκήρυξη που αφορά τους φορείς του 
άρθρου 3 του ίδιου νόμου. 

Η προκήρυξη περιλαμβάνει το σύνολο των θέσεων ερ¬ 
γασίας δημοσίων υπηρεσιών, Ν.Π.Δ.Δ. και Ο.Τ.Α. και των 
δύο βαθμών, που θα καλυφθούν από προστατευόμενους 
του Ν. 2643/1998 (ΦΕΚ 220 Α'), κατά νομαρχιακή αυτοδι¬ 
οίκηση, φορέα, κατηγορία προστασίας, κλάδο και ειδικό¬ 
τητα. 

Η προκήρυξη κοινοποιείται από τον Περιφερειακό Διευ¬ 
θυντή ή τον Προϊστάμενο της Τοπικής Υπηρεσίας του 
Ο.Α.Ε.Δ. στην οικεία Επιτροπή του άρθρου 9 του ίδιου νό¬ 
μου. 

Με ευθύνη του Περιφερειακού Διευθυντή ή του Προϊ¬ 
σταμένου της Τοπικής Υπηρεσίας του Ο.Α.Ε.Δ., η προκή¬ 


ρυξη τοιχοκολλάται στο κατάστημα στο οποίο έχει την 
έδρα της η Επιτροπή του άρθρου 9 και κοινοποιείται στις 
κατά τόπους υγειονομικές επιτροπές του Ι.Κ.Α. 

Η προκήρυξη δημοσιεύεται σε δύο ημερήσιες εφημερί¬ 
δες πανελλαδικής κυκλοφορίας και σε μια τοπική εφημε¬ 
ρίδα ημερήσια ή εβδομαδιαία. Ανακοίνωση σχετικά με την 
προκήρυξη μεταδίδεται από τα κρατικά ραδιοτηλεοπτικά 
μέσα. 

3. Οι υποψήφιοι για διορισμό ή πρόσληψη στις θέσεις 
της προκήρυξης θέσεων εργασίας δημοσίων υπηρεσιών, 
Ν.Π.Δ.Δ. και Ο.Τ.Α. και των δύο βαθμών, συμπληρώνουν 
ειδικό έντυπο αίτησης-υπεύθυνης δήλωσης, που παρέχε¬ 
ται από τον Ο.Α.Ε.Δ., στο οποίο δηλώνουν όλα τα στοιχεία 
που απαιτούνται για την εφαρμογή του άρθρου 4 και για 
τη με βάση αυτά μοριοδότηση, ως και τις συγκεκριμένες 
θέσεις της προκήρυξης στις οποίες επιθυμούν να διορι¬ 
στούν κατά σειρά προτίμησης. 

Η σώρευση στην αίτηση θέσεων διαφορετικών κατηγο¬ 
ριών προσωπικού συνεπάγεται αυτοδικαίως τον αποκλει¬ 
σμό του υποψηφίου από την περαιτέρω διαδικασία. 

Οι αιτήσεις-υπεύθυνες δηλώσεις των υποψηφίων υπο¬ 
βάλλονται στις Επιτροπές του άρθρου 9 μέσα σε απο¬ 
κλειστική προθεσμία τριάντα ημερών από την τελευταία 
δημοσίευση της προκήρυξης στον τύπο. 

Ανάκληση, τροποποίηση ή συμπλήρωση της αίτησης- 
υπεύθυνης δήλωσης δεν επιτρέπεται. 

4. Οι ενδιαφερόμενοι να προσληφθούν στις προκηρυσ- 
σόμενες θέσεις εργασίας ιδιωτικών επιχειρήσεων, εκμε¬ 
ταλλεύσεων και φορέων της παρ. 8 του άρθρου 2 του Ν. 
2643/1998, μέσα σε αποκλειστική προθεσμία τριάντα 
ημερών από την τελευταία δημοσίευση της προκήρυξης 
στον τύπο, υποβάλλουν έντυπες αιτήσεις-υπεύθυνες δη¬ 
λώσεις, παρεχόμενες από τον Ο.Α.Ε.Δ. στις οποίες δηλώ¬ 
νουν όλα τα στοιχεία που απαιτούνται για την εφαρμογή 
του άρθρου 4 του ίδιου νόμου και για τη με βάση αυτά μο- 
ριοδότηση. Οι αιτήσεις-υπεύθυνες δηλώσεις υποβάλλο¬ 
νται στις αρμόδιες για την προκήρυξη Υπηρεσίες του 
Ο.Α.Ε.Δ. 

Οι ενδιαφερόμενοι έχουν δικαίωμα υποβολής αίτησης- 
υπεύθυνης δήλωσης σε τρεις κατά ανώτατο όριο Υπηρε¬ 
σίες του Ο.Α.Ε.Δ. που έχουν προβεί σε προκήρυξη, κατ’ 
επιλογήν τους. 

Ανάκληση, τροποποίηση ή συμπλήρωση της αίτησης- 
υπεύθυνης δήλωσης δεν επιτρέπεται. 

5. Με βάση τα δηλούμενα από τους ενδιαφερομένους 
στοιχεία για θέσεις που αναφέρονται στις παραγράφους 
3 και 4 γίνεται η μηχανογραφική επεξεργασία των αιτήσε¬ 
ων και συντάσσονται οι ενδεικτικοί πίνακες βαθμολόγη¬ 
σης με φθίνουσα σειρά μορίων, κατά κατηγορία προστα¬ 
σίας, χωριστά για τις θέσεις του άρθρου 2 και για κάθε 
θέση του άρθρου 3 του Ν. 2643/1998. 

Οι προστατευόμενοι για τους οποίους, με βάση τη σει¬ 
ρά τους στον ενδεικτικό πίνακα βαθμολόγησης, κρίνεται 
ότι μπορούν να καταλάβουν θέση εργασίας, καλούνται με 
ανάρτηση της σχετικής πρόσκλησης στο κατάστημα της 
αρμόδιας υπηρεσίας του Ο.Α.Ε.Δ. να προσκομίσουν ή να 
αποστείλουν ταχυδρομικά με απόδειξη τα απαιτούμενα 
δικαιολογητικά, μετά οποία τεκμηριώνεται η ακρίβεια των 
δηλούμενων στοιχείων τα οποία θα πρέπει να έχουν εκ- 
δοθεί μέχρι τη λήξη της προθεσμίας υποβολής της αίτη¬ 
σης-υπεύθυνης δήλωσης και όχι πέραν αυτής, εκτός αυ¬ 
τών που προσδιορίζεται με απόφαση του Υπουργού Ερ¬ 
γασίας και Κοινωνικών Ασφαλίσεων ότι επιτρέπεται να 

εκδοθούν και μετά τη λήξη της ανωτέρω προθεσμίας. Για 
την ανάρτηση γίνεται δημοσίευση σε δύο ημερήσιες εφη¬ 
μερίδες πανελλαδικής κυκλοφορίας. 

Οι διατάξεις της παρ. 4του άρθρου 10 του Ν. 2690/1999 
"Κύρωση του Κώδικα Διοικητικής Διαδικασίας και άλλες 
διατάξεις" (ΦΕΚ 45 Α') εφαρμόζονται και εν προκειμένω. 

Η προσκόμιση των δικαιολογητικών γίνεται σε αποκλει¬ 
στική προθεσμία δεκαπέντε ημερών από την ημερομηνία 
της ανάρτησης της πρόσκλησης. 

Η μη προσκόμιση ή η μη ταχυδρομική αποστολή των δι- 
καιολογητικών αποδεδειγμένα εντός της ανωτέρω προ¬ 
θεσμίας καθιστά απαράδεκτη την αίτηση. 

Η δήλωση ανακριβών στοιχείων στην αίτηση-υπεύθυνη 
δήλωση συνεπάγεται την απώλεια της προστασίας του Ν. 
2643/1998. 

Μετά την εξέταση των δικαιολογητικών, συντάσσεται ο 
πρώτος πίνακας μοριοδότησης που περιλαμβάνει αριθμό 
προστατευομένων αντίστοιχο προς τις προκηρυσσόμε- 
νες θέσεις και ισάριθμους επιλαχόντες, με φθίνουσα σει¬ 
ρά μορίων, κατά κατηγορία προστασίας, χωριστά για τις 
θέσεις του άρθρου 2 και για κάθε θέση του άρθρου 3 του 
Ν. 2643/1998. Παράλληλα ανακοινώνεται και η βαθμολο¬ 
γία των λοιπών αιτούντων την προστασία του Ν. 2643/ 
1998 με βάση την αίτηση-υπεύθυνη δήλωση. 

Η δημοσιοποίηση του πίνακα γίνεται με ανάρτησή του 
στο κατάστηματης αρμόδιας Υπηρεσίαςτου Ο.Α.Ε.Δ. και 
με σχετική δημοσίευση για την ανάρτηση σε τρεις ημερή¬ 
σιες εφημερίδες πανελλαδικής κυκλοφορίας και σε μία 
τοπική εφημερίδα ημερήσια ή εβδομαδιαία. 

Κατά του πίνακα πρώτης μοριοδότησης και εντός δέκα 
ημερών από την ημερομηνία της τελευταίας δημοσίευ¬ 
σης στον τύπο είναι δυνατή η υποβολή αιτήσεων θερα¬ 
πείας από όλους τους ενδιαφερομένους ενώπιον των αρ¬ 
μόδιων Υπηρεσιών του Ο.Α.Ε.Δ. 

Οι Υπηρεσίες του Ο.Α.Ε.Δ., μετά την εξέταση των αιτή¬ 
σεων θεραπείας, ανασυντάσσουν, εάν απαιτείται, τους 
πίνακες μοριοδότησης στους οποίους περιλαμβάνεται 
αριθμός προστατευομένων αντίστοιχος με τις προκηρυσ- 
σόμενες θέσεις και ισάριθμοι επιλαχόντες με φθίνουσα 
σειρά μορίων κατά κατηγορία προστασίας και χωριστά 
για τις θέσεις του άρθρου 2 και για κάθε θέση του άρθρου 
3του Ν. 2643/1998 (ΦΕΚ220 Α'). 

Οι τελικοί πίνακες μοριοδότησης δημοσιοποιούνται και 
δημοσιεύονται σύμφωνα με τις διατάξεις του παρόντος. 

Οι τελικοί πίνακες έχουν ισχύ μέχρι το χρόνο έκδοσης 
απόφασης για τη νέα προκήρυξη. Από τον πίνακα των επι- 
λαχόντων γίνεται και κάθε αντικατάσταση τοποθετηθέ- 
ντος, είτε ύστερα από αίτηση του εργοδότη είτε ύστερα 
από ανάκληση τοποθέτησης με αίτηση του προστατευο- 
μένου. 

6. Με απόφαση του Υπουργού Εργασίας και Κοινωνικών 
Ασφαλίσεων, καθορίζεται ο τύπος της αίτησης-υπεύθυ- 
νης δήλωσης που υποβάλλουν τα προστατευόμενα πρό¬ 
σωπα, τα ειδικότερα στοιχεία που πρέπει να περιέχει η αί¬ 
τηση-υπεύθυνη δήλωση,ταδικαιολογητικάπου κατατίθε¬ 
νται μετά τη μοριοδότηση από τους υποψηφίους, για τους 
οποίους κρίνεται ότι, με βάση τη σειρά τους στον πίνακα 
μοριοδότησης μπορούν να καταλάβουν θέση εργασίας, ο 
τρόπος και η διαδικασία επεξεργασίας των αιτήσεων και 
κατάρτισης των πινάκων μοριοδότησης και κάθε άλλο 
σχετικό θέμα για την εφαρμογή της διάταξης. 

7. Το αργότερο μέχρι 30 Ιουνίου κάθε έτους, οι Επιτρο¬ 
πές του άρθρου 9 τοποθετούν με απόφασή τους τα προ¬ 


στατευόμενα πρόσωπα στις υπόχρεες επιχειρήσεις, εκ¬ 
μεταλλεύσεις ή φορείς. Ο πίνακας τοποθετήσεων γνω¬ 
στοποιείται στους ενδιαφερομένους με τον ίδιο τρόπο κα¬ 
τά τον οποίο δημοσιοποιούνται οι πίνακες μοριοδότησης. 

8. Ο αριθμός που προκύπτει με βάση το κριτήριο της οι¬ 
κονομικής κατάστασης του προστατευομένου καθορίζε¬ 
ται σε εκατό μόρια, εφόσον έχει ετήσιο ατομικό φορολο¬ 
γητέο εισόδημα, μέχρι το εκάστοτε αφορολόγητο ποσό ή 
ετήσιο οικογενειακό φορολογητέο εισόδημα, το διπλάσιο 
του ατομικού. Για κάθε αύξηση του ατομικού εισοδήμα¬ 
τος κατά χίλια πεντακόσια ευρώ ή του οικογενειακού κα¬ 
τά τρεις χιλιάδες ευρώ, μειώνεται ο αριθμός των μορίων 
κατά είκοσι. 

Ο προστατευόμενος προσκομίζει στην Επιτροπή του 
άρθρου 9 του Ν. 2643/1998 αντίγραφο του εκκαθαριστι¬ 
κού σημειώματος της αρμόδιας Δ.Ο.Υ. από το οποίο προ¬ 
κύπτει το φορολογητέο εισόδημα που αποκτήθηκε το 
προηγούμενο της προκήρυξης έτος. Γ ια την εφαρμογή 
της παραγράφου αυτής ως οικογενειακό εισόδημα του 
προστατευόμενου προσώπου νοείται αυτό που περιλαμ¬ 
βάνει το ετήσιο φορολογητέο εισόδημα και των δύο συ¬ 
ζύγων, καθώς και το ετήσιο φορολογητέο εισόδημα των 
ανήλικων τέκνων τους. Σε περίπτωση που ο προστατευό¬ 
μενος απαλλάσσεται από την υποχρέωση υποβολής δή¬ 
λωσης φορολογίας εισοδήματος, προσκομίζει υπεύθυνη 
δήλωση στην οποία βεβαιώνει: ότι δεν υποχρεούται σε 
υποβολή ατομικής φορολογικής δήλωσης και ότι δεν εμ¬ 
φανίζεται ως προστατευόμενο μέλος σε φορολογική δή¬ 
λωση της πατρικής του οικογένειας. Στην υπεύθυνη δή¬ 
λωση βεβαιώνεται από την αρμόδια Δ.Ο.Υ. ότι παρελή- 
φθη όμοια. Δικαιολογητικά άλλου οικονομικού έτους δεν 
γίνεται δεκτό. 

9. Η Κεντρική Επιτροπή Εποπτείας και Συντονισμού 
Εφαρμογής του Ν. 2643/1998 (ΦΕΚ 220 Α') [Ν. 2956/2001 
(ΦΕΚ 258 Α'), άρθρο 31, παρ. 15] είναι ενδεκαμελής, με 
διετή θητεία, και αποτελείται από μέλοςτου Νομικού Συμ¬ 
βουλίου του Κράτους, που υπηρετεί στο Γ ραφείο του Νο¬ 
μικού Συμβούλου του Υπουργείου Εργασίας και Κοινωνι¬ 
κών Ασφαλίσεων, από ανώτατους ή ανώτερους υπαλλή- 
λουςτου ίδιου Υπουργείου και του Ο.Α.Ε.Δ. και από έναν 
εκπρόσωπο: του Συνδέσμου Ελληνικών Βιομηχανιών, της 
Ανώτατης Συνομοσπονδίας Πολυτέκνων Ελλάδας 
(Α.Σ.Π.Ε.), της Εθνικής Συνομοσπονδίας Ατόμων με Ανα¬ 
πηρία (Ε.Σ.Α.με Α.), των Οργανώσεων Αγωνιστών της 
Εθνικής Αντίστασης και της Εθνικής Γενικής Συνομο¬ 
σπονδίας Αναπήρων και Θυμάτων Πολέμου Ελλάδας. 

Χρέη εισηγητών και γραμματέα της Επιτροπής ασκούν 
υπάλληλοι της Διεύθυνσης Κοινωνικής Προστασίας ή 
αποσπασμένοι σε αυτήν σύμφωνα με τις διατάξεις του 
άρθρου 68 του Υπαλληλικού Κώδικα. 

Με απόφαση του Υπουργού Εργασίας και Κοινωνικών 
Ασφαλίσεων ορίζονται τα μέλη της Κεντρικής Επιτρο¬ 
πής με τους αναπληρωτές τους, οι εισηγητές και ο γραμ¬ 
ματέας. 

Με κοινή απόφαση των Υπουργών Εργασίας και Κοινω¬ 
νικών Ασφαλίσεων και Οικονομίας και Οικονομικών καθο¬ 
ρίζεται η αποζημίωση των μελών, των εισηγητών και του 
γραμματέα της Επιτροπής, καθώς και η αποζημίωση για 
πραγματοποιούμενους ελέγχους στο πλαίσιο των αρμο¬ 
διοτήτων τους. 

Οι δαπάνες αυτές βαρύνουν το λογαριασμό εξόδων δι¬ 
οίκησης του κλάδου ανεργίας του Ο.Α.Ε.Δ. Από τον ίδιο 
λογαριασμό καλύπτονται και οι δαπάνες λειτουργίας της 

Κεντρικής Επιτροπής που είχε συγκροτηθεί βάσει των 
διατάξεων του Ν. 2956/2001 (ΦΕΚ 258 Α') από την αρχή 
της λειτουργίας της. 

Οι έξι θέσεις προσωπικού που συστήθηκαν με την πα¬ 
ράγραφο 15 του άρθρου 31 του Ν. 2956/2001 για τη διοι¬ 
κητική στήριξη της Κεντρικής Επιτροπής Εποπτείας και 
Συντονισμού Εφαρμογής του Ν. 2643/1998 ανήκουν εφε¬ 
ξής στη Διεύθυνση Κοινωνικής Προστασίας του Υπουρ¬ 
γείου Εργασίας και Κοινωνικών Ασφαλίσεων. 

10. Το δεύτερο εδάφιο της περίπτωσης β' της παρα¬ 
γράφου 1 του άρθρου 1 του Ν. 2643/1998, όπως ισχύει, 
αντικαθίσταται ως εξής: 

"Επίσης προστατεύονται όσοι έχουν τέκνο, αδελφό ή 
σύζυγο με ποσοστό αναπηρίας 67% και άνω, εξαιτίας βα¬ 
ριών ψυχικών και σωματικών παθήσεων, οι οποίες διαπι¬ 
στώνονται από τις αρμόδιες υγειονομικές επιτροπές του 
νόμου αυτού. Κατ’ εξαίρεση όταν τα άτομα πάσχουν από 
νοητική στέρηση ή αυτισμό, για την παροχή της προστα¬ 
σίας απαιτείται ποσοστό αναπηρίας τουλάχιστον πενήντα 
τοις εκατό. 

11. Όσοι τοποθετήθηκαν με βάση τις διατάξεις του Ν. 
2643/1998, όπως ισχύει, ή του προηγούμενου αυτού Ν. 
1648/1986 (ΦΕΚ 147Α'), και κατέστησαν και είναι άνεργοι 
λόγω διακοπής της λειτουργίας των επιχειρήσεων ή εκ¬ 
μεταλλεύσεων, στις οποίες εργάζονταν μπορούν να το¬ 
ποθετούνται εκ νέου από την αρμόδια Πρωτοβάθμια Επι¬ 
τροπή του Ν. 2643/1998 σε θέσεις εργασίας του ίδιου το¬ 
μέα, που κρατούνται προς το σκοπό αυτόν από επόμενη 
προκήρυξη, εφόσον εξακολουθούν να είναι άνεργοι κατά 
το χρόνο της τοποθέτησης. 

Άρθρο 12 

Κύρωση διατάξεων της Εθνικής Γενικής Συλλογικής 
Σύμβασης Εργασίας (Ε.Γ.Σ.Σ.Ε.) 

Κυρώνεται και αποκτά ισχύ νόμου η διάταξη άρθρου 
της Εθνικής Γενικής Συλλογικής Σύμβασης Εργασίας που 
κατατέθηκε στο Υπουργείο Εργασίας και Κοινωνικών 
Ασφαλίσεων με αριθμό 19/29.4.2002 ως εξής: 

"Στους εργαζόμενους με εξαρτημένη σχέση εργασίας 
χορηγείται άδεια δύο ημερών με αποδοχές σε περίπτωση 
θανάτου συζύγου, τέκνων, γονέων και αδελφών." 

Άρθρο 13 

Ετήσια άδεια με αποδοχές 

1. Η παρ. 1 του άρθρου 2του Ν. 539/1945 (ΦΕΚ229 Α'), 
όπως ισχύει, αντικαθίσταται ως εξής: 

"1. Οι μισθωτοί δικαιούνται για κάθε έτος απασχόλη¬ 
σης (εργασιακό έτος), σε υπόχρεη επιχείρηση, άδεια 
με αποδοχές εικοσιτεσσάρων (24) εργάσιμων ημερών 
και αν στην επιχείρηση εφαρμόζεται σύστημα πενθή¬ 
μερης εβδομάδας εργασίας είκοσι (20) εργάσιμων 
ημερών, χωρίς να υπολογίζεται σ’ αυτές η ημέρα της 
εβδομάδας κατά την οποία δεν απασχολούνται λόγω 
του εφαρμοζόμενου συστήματος εργασίας. Το εργα¬ 
σιακό έτος αρχίζει από την ημερομηνία πρόσληψης του 
μισθωτού και λήγει με τη συμπλήρωση δώδεκα (12) μη¬ 
νών από την πρόσληψη. 

Η άδεια αυτή αυξάνει κατά μία εργάσιμη ημέρα για κά¬ 
θε εργασιακό έτος πέραν του πρώτου μέχρι τις είκοσι έξι 
(26) εργάσιμες ημέρες και για τους μισθωτούς επιχειρή¬ 
σεων με σύστημα πενθήμερης εβδομάδας εργασίας μέ¬ 
χρι τις είκοσι δύο (22) εργάσιμες ημέρες." 

2. Όπου κατά τις κείμενες διατάξεις που ρυθμίζουν τα 


της χορήγησης ετήσιας κανονικής άδειας με αποδοχές 
αναφέρεται ο όρος "ημερολογιακό έτος", εφεξής νοείται 
"εργασιακό έτος". 

ΚΕΦΑΑΑΙΟ Γ 

ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΛΕΙΤΟΥΡΓΙΑΣ 
ΙΔΙΩΤΙΚΩΝ ΓΡΑΦΕΙΩΝ ΚΑΙ ΚΕΝΤΡΩΝ ΠΑΡΟΧΗΣ 
ΥΠΗΡΕΣΙΩΝ ΣΥΜΒΟΥΛΕΥΤΙΚΗΣ 
ΚΑΙ ΕΠΑΓΓΕΛΜΑΤΙΚΟΥ ΠΡΟΣΑΝΑΤΟΛΙΣΜΟΥ 

Άρθρο 14 

Ιδιωτικά γραφεία συμβουλευτικής και επαγγελματικού 
προσανατολισμού (Ι.Γ.ΣΥ.Ε.Π.) 

1. Φυσικά πρόσωπα επιτρέπεται να συνιστούν ως αυτο¬ 
απασχολούμενοι Ιδιωτικά Γραφεία Συμβουλευτικής και 
Επαγγελματικού Προσανατολισμού (Ι.Γ.ΣΥ.Ε.Π). 

Για τη σύσταση και λειτουργία των Ι.Γ.ΣΥ.Ε.Π. απαιτεί¬ 
ται άδεια, η οποία χορηγείται από το Εθνικό Κέντρο Επαγ¬ 
γελματικού Προσανατολισμού (Ε.Κ.Ε.Π.). 

2. Για την άδεια σύστασης και λειτουργίας των 
I. Γ.ΣΥ. Ε. Π. απαιτείται το φυσικό πρόσωπο να διαθέτει βε¬ 
βαίωση πιστοποίησης, την οποία χορηγείτο Ε.Κ.Ε.Π. Τα 
φυσικά πρόσωπα που συνιστούν Ι.Γ.ΣΥ.Ε.Π. παρέχουν 
αποκλειστικά υπηρεσίες Συμβουλευτικής και Επαγγελ¬ 
ματικού Προσανατολισμού. 

Αρθρο 15 

Ιδιωτικά κέντρα συμβουλευτικής και επαγγελματικού 
προσανατολισμού (Ι.ΚΕ.ΣΥ.Ε.Π.) 

1. Φυσικά ή νομικά πρόσωπα ιδιωτικού δικαίου που σύμ¬ 
φωνα με το καταστατικό τους έχουν ως αντικείμενο την 
παροχή υπηρεσιών Συμβουλευτικής και Επαγγελματικού 
Προσανατολισμού επιτρέπεται να συνιστούν και να λει¬ 
τουργούν Ιδιωτικά Κέντρα Συμβουλευτικής και Επαγγελ¬ 
ματικού Προσανατολισμού (Ι.ΚΕ.ΣΥ.Ε.Π.) 

2. Για τη σύσταση και λειτουργία των Ι.ΚΕ.ΣΥ.Ε.Π. απαι¬ 
τείται άδεια, η οποία χορηγείται με κοινή απόφαση των 
Υπουργών Εργασίας και Κοινωνικών Ασφαλίσεων και 
Εθνικής Παιδείας και Θρησκευμάτων, ύστερα από πρό¬ 
ταση του Δ.Σ. του Ε.Κ.Ε.Π. 

3. Τα Ι.ΚΕ.ΣΥ.Ε.Π. παρέχουν αποκλειστικά υπηρεσίες 
Συμβουλευτικής και Επαγγελματικού Προσανατολισμού. 
Επιτρέπεται να λειτουργούν και ως Ιδιωτικά Γραφεία Συμ¬ 
βούλων Εργασίας (Ι.Γ.Σ.Ε), εφόσον λάβουν την άδεια που 
προβλέπεται από το Ν. 2639/1998 (ΦΕΚ 205 Α'). 

4. Για τη χορήγηση άδειας σύστασης και λειτουργίας 
των Ι.ΚΕ.ΣΥ.Ε.Π. ελάχιστες προϋποθέσεις είναι: 

α) δύο πρόσωπα πιστοποιημένα από το Ε.Κ.Ε.Π. για 
Συμβουλευτική και Επαγγελματικό Προσανατολισμό, 

β) αυτοτελής επαγγελματικός χώρος τουλάχιστον 75 
τ.μ., σύμφωνα με τις διατάξεις του Π.Δ. 16/1996 (ΦΕΚ 
10 Α'), 

γ) τεχνολογικός εξοπλισμός, 

δ) καταβολή παράβολου. 

Άρθρο 16 

Μητρώο - εποπτεία και παρακολούθηση 

1. Το Ε.Κ.Ε.Π. συγκροτεί και τηρεί μητρώο πιστοποιη¬ 
μένων ιδιωτικών γραφείων (Ι.Γ.ΣΥ.Ε.Π.) και Ιδιωτικών Κέ¬ 
ντρων (Ι.ΚΕ.ΣΥ.Ε.Π.). 

2. Το Ε.Κ.Ε.Π. εποπτεύει και παρακολουθεί την τήρηση 
των όρων και προϋποθέσεων λειτουργίας των Ιδιωτικών 
Γ ραφείων και Ιδιωτικών Κέντρων (Ι.ΚΕ.ΣΥ.Ε.Π.). 

Άρθρο 17 

Κυρώσεις 

Για κάθε παράβαση των διατάξεων των άρθρων του πα¬ 
ρόντος κεφαλαίου εφαρμόζονται οι διατάξεις του άρ¬ 
θρου 25 του Ν. 2956/2001 (ΦΕΚ 258 Α'), όπως εκάστοτε 
ισχύουν. 

Άρθρο 18 

Μεταβατικές διατάξεις 

Φυσικά ή νομικά πρόσωπα ιδιωτικού δικαίου, που κατά 
τη δημοσίευση του νόμου αυτού παρέχουν υπηρεσίες 
Συμβουλευτικής και Επαγγελματικού Προσανατολισμού, 
υποχρεούνται μέσα σε ένα έτος από την έναρξη ισχύος 
του να υποβάλουν αίτηση στο Ε.Κ.Ε.Π. προκειμένου να 
λάβουν την άδεια λειτουργίας, σύμφωνα με τα προβλε- 
πόμενα στις διατάξεις του κεφαλαίου αυτού. Άλλως μετά 
την πάροδο του έτους απαγορεύεται η λειτουργία τους. 

Άρθρο 19 
Εξουσιοδοτήσεις 

1. Με κοινή απόφαση των Υπουργών Εργασίας και Κοι¬ 
νωνικών Ασφαλίσεων και Εθνικής Παιδείας και Θρησκευ¬ 
μάτων καθορίζονται οι ειδικότεροι όροι και προϋποθέσεις 
για τη σύσταση και λειτουργία Ιδιωτικών Γραφείων 
ΣΥ.Ε.Π. και Ιδιωτικών Κέντρων ΣΥ.Ε.Π., όπως προσωπικό 
και υλικοτεχνική υποδομή, τα απαιτούμενα δικαιολογητι- 
κά και η διαδικασία ελέγχου για τη χορήγηση άδειας λει¬ 
τουργίας τους, οι προϋποθέσεις και η διαδικασία για ανά¬ 
κλησή της, ο τρόπος τήρησης του Μητρώου και η διαδι¬ 
κασία εγγραφής των Ι.Γ.ΣΥ.Ε.Π και Ι.ΚΕ.ΣΥ.Ε.Π. σε αυτό, 
καθώς και κάθε άλλο σχετικό θέμα για την εφαρμογή των 
διατάξεων του παρόντος. 

2. Με κοινή υπουργική απόφαση των Υπουργών Εργα¬ 
σίας και Κοινωνικών Ασφαλίσεων, Εθνικής Παιδείας και 
Θρησκευμάτων και Οικονομίας και Οικονομικών καθορί¬ 
ζονται το ύψος και η διαδικασία είσπραξης του παράβο¬ 
λου. 

ΚΕΦΑΛΑΙΟ Δ' 

ΡΥΘΜΙΣΗ ΘΕΜΑΤΩΝ 
ΕΠΟΠΤΕΥΟΜΕΝΩΝ ΟΡΓΑΝΙΣΜΩΝ 

Άρθρο 20 

Θέματα στεγαστικής συνδρομής 

1. Με απόφαση του Υπουργού Εργασίας και Κοινωνικών 
Ασφαλίσεων, που εκδίδεται ύστερα από γνώμη του Δ.Σ. 
του Οργανισμού Εργατικής Κατοικίας (Ο.Ε.Κ.), καθορίζο¬ 
νται οι ασφαλιστικές προϋποθέσεις που απαιτούνται για 
τη συμμετοχή των δικαιούχων του Οργανισμού που είναι 
μεμονωμένα άτομα, στα δανειοδοτικά προγράμματα του 
Ο.Ε.Κ., καθώς και στα προγράμματα χορήγησης επιδότη¬ 
σης ενοικίου και επιδότησης επιτοκίου. 

Με όμοια απόφαση καθορίζονται οι ασφαλιστικές προ¬ 
ϋποθέσεις που απαιτούνται για τη συμμετοχή στα προ¬ 
γράμματα αυτά δικαιούχωντου Ο.Ε.Κ. που είναι άτομα με 
αναπηρία. 

2. Σε δικαιούχους του Ο.Ε.Κ., στους οποίους χορηγή¬ 
θηκαν ή χορηγούνται δάνεια από τράπεζες με επιδότηση 
επιτόκιόυ από τον Ο. Ε. Κ. σύ μφωνα με τις διατάξεις του Ν. 
2224/1994 (ΦΕΚ 112 Α') και εργάζονται σε εργοδότες οι 
οποίοι πτωχεύουν, ο Ο.Ε.Κ. επιδοτεί τις οφειλόμενες δό¬ 
σεις του δανείου από το λογαριασμό του Ειδικού Κεφα¬ 
λαίου Αλληλεγγύης (Ε.Κ.Α.) για το χρονικό διάστημα από 


το χρόνο παύσης πληρωμών, όπως ορίζεται με την πτω¬ 
χευτική απόφαση και μέχρι την επίδοση της καταγγελίας 
της σύμβασης εργασίας τους από τον σύνδικο. Με από¬ 
φαση του Υπουργού Εργασίας και Κοινωνικών Ασφαλίσε¬ 
ων ύστερα από πρόταση του Δ.Σ. του Ο.Ε.Κ., ρυθμίζεται 
κάθε σχετικό θέμα για την εφαρμογή της διάταξης. 

3. Αναστέλλεται η πληρωμή των οφειλών των δικαιού¬ 
χων του Ο.Ε.Κ. που είναι άνεργοι λόγω καταγγελίας της 
σύμβασης εργασίας τους, οι οποίες προέρχονται: α) από 
δάνεια για αγορά ή ανέγερση κατοικίας σύμφωνα με τις 
διατάξεις του Ν. 1849/1989 (ΦΕΚ 113 Α') και Ν. 2224/1999 
(ΦΕΚ 112 Α'), β) από δάνεια αποπεράτωσης, επισκευής ή 
επέκτασης κατοικίας που χορηγούνται αποκλειστικά από 
κεφάλαια του Ο.Ε.Κ. και γ) από την παραχώρηση εργατι¬ 
κών κατοικιών ή διαμερισμάτων που τους έχουν παραχω- 
ρηθεί. Η αναστολή διαρκείγια όσο χρόνο εξακολουθούν 
να είναι άνεργοι, ο οποίος όμως δεν μπορεί να υπερβαίνει 
το ένα έτος κατά ανώτατο όριο. 

Με την αναστολή επιμηκύνεται αντιστοίχως η συνολική 
διάρκεια του δανείου ή η συνολική διάρκεια αποπληρω¬ 
μής του τιμήματος της κατοικίας. 

Κατά το χρονικό διάστημα της αναστολής δεν οφείλο¬ 
νται τόκοι υπερημερίας. 

Με απόφαση του Δ.Σ. του Ο.Ε.Κ., που εγκρίνεται από 
τον Υπουργό Εργασίας και Κοινωνικών Ασφαλίσεων, 
ρυθμίζεται κάθε σχετικό θέμα για την εφαρμογή της πα¬ 
ρούσας. 

Η ισχύς της παραγράφου αρχίζει από 1.1.2003. 

4. Με απόφαση του Υπουργού Εργασίας και Κοινωνικών 
Ασφαλίσεων, που εκδίδεται ύστερα από γνώμη του Δ.Σ. 
του Ο.Ε.Κ., ο Ο.Ε.Κ. επιτρέπεται να επισκευάζει κτίρια οι¬ 
κισμών που έχει ανεγείρει και εξαιτίας σεισμού ή άλλης 
θεομηνίας ή λόγω εδαφολογικών προβλημάτων έχουν 
υποστεί ζημιές που θέτουν σε κίνδυνο την ασφάλεια των 
οικιστών. Με την απόφαση ρυθμίζεται και κάθε σχετικό 
θέμα. 

5. Με αιτιολογημένη απόφαση του Δ.Σ. του Ο.Ε.Κ., η 
οποία εγκρίνεται από τον Υπουργό Εργασίας και Κοινωνι¬ 
κών Ασφαλίσεων, επιτρέπεται η παραχώρηση στους δι¬ 
καιούχους του Ο.Ε.Κ. με μειωμένο τίμημα κατοικιών που 
βρίσκονται σε οικισμούς του Οργανισμού, οι οποίοι έχουν 
δημοπρατηθεί ή δημοπρατούνται με το σύστημα "μελέτη- 
κατασκευή" ή κατόπιν ειδικής μελέτης με την πειραματική 
χρήση μεθόδων προκατασκευής ή άλλων μη συμβατικών 
μεθόδων κατασκευής για την εφαρμογή αντίστοιχων πι¬ 
λοτικών προγραμμάτων. 

Η μείωση του τιμήματος της παραχωρούμενης κατοι¬ 
κίας ανέρχεται στο ποσό το οποίο αντιστοιχεί στο μέρος 
της αξίας της παραχωρούμενης κατοικίας που διαμορ¬ 
φώνεται από το ποσοστό που αφορά στη σύνταξη της με¬ 
λέτης, στην έκδοση της οικοδομικής άδειας, καθώς και 
στην ειδική δαπάνη που αφορά στην εφαρμογή των πει¬ 
ραματικών μεθόδων που επιβαρύνουν το συνολικό κό¬ 
στος κατασκευής του οικισμού, σε σχέση με το κόστος 
κατασκευής των οικισμών του Ο.Ε.Κ. της αντίστοιχης 
χρονικής περιόδου, δεν μπορεί όμως να υπερβαίνει το 
πενήντα τοις εκατό της αξίας της παραχωρούμενης κα¬ 
τοικίας. 

Η διαφορά κόστους που προκύπτει από την εφαρμογή 
της διάταξης αυτής βαρύνει τον προϋπολογισμό του 
Ο.Ε.Κ. 

Με απόφαση του Υπουργού Εργασίας και Κοινωνικών 
Ασφαλίσεων, που εκδίδεται έπειτα από γνώμη του Δ.Σ. 

του Ο.Ε.Κ., μπορεί να καθορίζονται ειδικότερα οι όροι και 
οι προϋποθέσεις, καθώς και κάθε άλλο σχετικό θέμα. 

6. Η παράγραφος 1 του άρθρου 10 του Α.Ν. 163/1967 
(ΦΕΚ 177 Α'), όπως ισχύει, αντικαθίσταται ως εξής: 

"1. Ο Ο.Ε.Κ. μπορεί να συνιστά αυτοτελείς χωριστές 
ιδιοκτησίες κατά τα άρθρα 1002 και 1117 Α.Κ. και τις δια¬ 
τάξεις του Ν. 3741/1929 (ΦΕΚ4 Α') "Περίτης ιδιοκτησίας 
κατ’ ορόφους" όπως ισχύει για τους ορόφους ή τα διαμε¬ 
ρίσματα που παραχωρούνται ως κατοικίες σε δικαιού¬ 
χους, καθώς και για τα καταστήματα, αίθουσες συγκε¬ 
ντρώσεων και λοιπά κτίρια του οικείου οικισμού." 

7. Η παράγραφος 5 του άρθρου 10 του Α.Ν. 163/1967 
(ΦΕΚ 177 Α'), όπως ισχύει, αντικαθίσταται ως εξής: 

"5. Το οικόπεδο που διατίθεται για τις χωριστές ιδιο¬ 
κτησίες της παραγράφου 1 του παρόντος επί του οποίου 
αυτές έχουν συνιδιοκτησία είναι το οικόπεδο που καλύ¬ 
πτει κάθε διακριτό οικοδομικό τετράγωνο. Σε κάθε οικο¬ 
δομικό τετράγωνο συνιστώνται οριζόντιες ιδιοκτησίες 
του Ν. 3741/1929 (ΦΕΚ4Α') καιτουΝ.Δ. 1024/1971 (ΦΕΚ 
232 Α')." 

8. Το δεύτερο εδάφιο της παραγράφου 1 του άρθρου 
11 του Α.Ν. 163/1967 (ΦΕΚ 177 Α'), όπως ισχύει, αντικαθί¬ 
σταται ως εξής: 

"Ως αναλογούν οικόπεδο στην παραχωρούμενη κατοι¬ 
κία ή διαμέρισμα ή κατάστημα ή αίθουσα συγκεντρώσεων 
των οικιστών νοείται το ποσοστό συνιδιοκτησίας αυτών, 
επί του οικοπέδου που καλύπτει κάθε διακριτό οικοδομι¬ 
κό τετράγωνο, όπως έχει διαμορφωθεί από τα οικεία 
εγκεκριμένα ρυμοτομικά σχέδια του οικισμού, μετά την 
αφαίρεση τυχόν τμημάτων γης, που διατίθενται για τη 
διάνοιξη οδών μετά των αντιστοίχων πεζοδρομίων, δημι¬ 
ουργία πλατειών, χώρων πρασίνου, γηπέδων, χώρων 
αθλοπαιδιών, ανέγερση σχολείων, βρεφονηπιακών σταθ¬ 
μών και ναών." 

9. Το πρώτο εδάφιο της παραγράφου 3 του άρθρου 11 
του Ν. 1641/1986 (ΦΕΚ 122Α') αντικαθίσταται ως εξής: 

"Οι πιστωτικοί οργανισμοί, βάσει των αποστελλόμενων 
σε αυτούς από τον Ο.Ε.Κ. πινάκων δικαιούχων στέγασης 
χορηγούν τις κατά το άρθρο 1 παροχές, προβαίνουν σε 
όλεςτις απαραίτητες ενέργειες για την εξασφάλισή τους, 
και ειδικότερα για την εγγραφή της υποθήκης και για την 
εξάλειψή της, μετά την πλήρη εξόφληση των οφειλόμε- 
νων, ή τον περιορισμό της, εφόσον έχουν εξοφληθεί οι 
ληξιπρόθεσμες οφειλές του δανείου." 

10. Ο Ο.Ε.Κ. μπορεί με απόφαση του Διοικητικού του 
Συμβουλίου, που εγκρίνεται από τον Υπουργό Εργασίας 
και Κοινωνικών Ασφαλίσεων, να αναθέτει σε φυσικά ή νο¬ 
μικά πρόσωπα την για λογαριασμό του εκμίσθωση των κα¬ 
ταστημάτων που ανεγείρονται στους οικισμούς του και 
την είσπραξη των μισθωμάτων, έναντι αμοιβής σε ποσο¬ 
στό επί του μισθώματος, που καθορίζεται από το Διοικη¬ 
τικό Συμβούλιο του οργανισμού. 

Η επιλογή των φυσικών ή νομικών προσώπων γίνεται 
από το Δ.Σ. μετά από πρόσκληση εκδήλωσης ενδιαφέρο¬ 
ντος, που αναρτάται στα κατάτόπους γραφεία του Ο.Ε.Κ. 
και στους χώρους των οικισμών και δημοσιεύεται σε μία 
τουλάχιστον ημερήσια εφημερίδα πανελλαδικής κυκλο¬ 
φορίας και σε μία τοπική. 

Με απόφαση του Υπουργού Εργασίας και Κοινωνικών 
Ασφαλίσεων, ύστερα από γνώμη του Δ.Σ. του Ο.Ε.Κ., κα¬ 
θορίζονται οι όροι, οι προϋποθέσεις, η διαδικασία, τα κρι¬ 
τήρια επιλογής και κάθε σχετικό θέμα για την εφαρμογή 
της παρούσας. 


11. Με απόφαση του Υπουργού Εργασίας και Κοινωνι¬ 
κών Ασφαλίσεων, που εκδίδεται ύστερα από γνώμη του 
Δ.Σ. του Ο.Ε.Κ., οι διατάξεις της παρ. 2 του άρθρου 14του 
Ν. 2819/2000 (ΦΕΚ84Α') εφαρμόζονται αναλόγως και για 
δικαιούχους του Ο.Ε.Κ. των οποίων οι κατοικίες επλήγη- 
σαν από σεισμούς που έγιναν από το 1993 έως τη δημο¬ 
σίευση του Ν. 2819/2000. 

Με την απόφαση καθορίζονται και το ύψος του ποσού 
των δανείων, το επιτόκιο, οι λοιποί όροι και προϋποθέ¬ 
σεις, καθώς και κάθε άλλο σχετικό θέμα για την εφαρμο¬ 
γή της διάταξης. 

12. Στο τέλος της παρ. 1 του άρθρου 36 του Ν. 2224/ 
1994 (ΦΕΚ 112 Α') προστίθεται: 

"Με απόφαση του Υπουργού Εργασίας και Κοινωνικών 
Ασφαλίσεων, που εκδίδεται ύστερα από γνώμη του Δ.Σ. 
του Ο.Ε.Κ., καθορίζονται ο τρόπος και η διαδικασία δια¬ 
γραφής των οφειλών για δάνεια που προέρχονται από κε¬ 
φάλαια του Ο.Ε.Κ. και κάθε άλλο σχετικό θέμα για την 
εφαρμογή της διάταξης." 

13. Οι δικαιούχοι του Ο.Ε.Κ. στους οποίους έχει χορη¬ 
γηθεί από τον Ο.Ε.Κ. δάνειο ή έχειπαραχωρηθεί κατοικία 
ή διαμέρισμα, μπορούν να λάβουν και δεύτερη συνδρομή 
από τον Οργανισμό, με τη μορφή δανείου, εφόσον έχουν 
εξοφληθεί όλες οι οφειλές προς τον Ο.Ε.Κ. με τις εξής 
διακρίσεις: α) μπορούν να λάβουν δάνειο για επισκευή 
της κατοικίας τους, εφόσον έχουν παρέλθει δεκαπέντε 
έτη από τη χορήγηση του δανείου ή την παραχώρηση της 
κατοικίας ή του διαμερίσματος, β) μπορούν να λάβουν 
δάνειο για αγορά ή ανέγερση ή αποπεράτωση ή επέκτα¬ 
ση κατοικίας από κεφάλαια του Ο.Ε.Κ. ή μέσω άλλου προ¬ 
γράμματος επιδότησης επιτοκίου, εφόσον κατά την υπο¬ 
βολή της αίτησης για χορήγηση της δεύτερης συνδρομής 
δεν καλύπτονται αποδεδειγμένα οι στεγαστικές τους 
ανάγκες και έχουν παρέλθει είκοσι έτη από τη λήψη της 
πρώτης παροχής. Το δεύτερο δάνειο που προβλέπεται 
στην παρούσα παράγραφο παρέχεται εφόσον ο δικαιού¬ 
χος δεν έχει αποκτήσει επιπλέον άλλα περιουσιακά στοι¬ 
χεία που να μπορούν να καλύψουν τις στεγαστικές του 
ανάγκες, γ) μπορούν να λάβουν δάνειο για επισκευή ή 
προσαρμογή της κατοικίας τους ώστε να είναι προσβάσι- 
μη, εφόσον οι ίδιοι είναι ανάπηροι ή έχουν σύζυγο ή τέκνα 
με αναπηρία. Με απόφαση του Δ.Σ. του Ο.Ε.Κ., που εγκρί- 
νεται από τον Υπουργό Εργασίας και Κοινωνικών Ασφαλί¬ 
σεων, καθορίζεται κάθε σχετικό θέμα για την εφαρμογή 
των διατάξεων της παρούσας. 

14. Η κατάργηση της επιβολής τελών χαρτόσημου, που 
προβλέπεται από τη διάταξη του άρθρου 16 του Ν. 
1676/1986 (ΦΕΚ 204 Α') για τις Τράπεζες, ισχύει και για 
τον Οργανισμό Εργατικής Κατοικίας ως προς τις συμβά¬ 
σεις δανείων που συνάπτει με τους δικαιούχους του και 
τους τόκους των δανείων αυτών. 

Άρθρο 21 

Ρυθμίσεις οφειλών προς τον Ο.Ε.Κ. 

1. Οι δικαιούχοι του Ο.Ε.Κ. στους οποίους έχει χορη¬ 
γηθεί δάνειο από το Ειδικό Στεγαστικό Ανακυκλούμενο 
Κεφάλαιο (Ε.Σ.Α.Κ.), από 1.1.1997 έως τη δημοσίευση 
του Ν. 2736/1999 (ΦΕΚ 172 Α'), μπορούν να εξοφλούν 
εφάπαξ το μη ληξιπρόθεσμο ποσό του δανείου τους, με 
έκπτωση σαράντα τοις εκατό, μέσα σε ένα χρόνο από 
τη δημοσίευση του παρόντος, με τους όρους και τις 
προϋποθέσεις της παραγράφου 3 του άρθρου 5 του 
Ν. 2736/1999. 

2. Με απόφαση του Υπουργού Εργασίας και Κοινωνι¬ 
κών Ασφαλίσεων, που εκδίδεται ύστερα από γνώμη του 
Δ.Σ. του Ο.Ε.Κ., επιτρέπεται η ρύθμιση του τρόπου εξό¬ 
φλησης του ληξιπρόθεσμου τιμήματος που προέρχεται 
από παραχωρηθείσα κατοικία ή αγορασμένο διαμέρι¬ 
σμα με οριστικό παραχωρητήριο ή του ληξιπρόθεσμου 
κεφαλαίου από δάνεια που χορηγήθηκαν ή χορηγού¬ 
νται αποκλειστικά από το στεγαστικό κεφάλαιο του 
Ο.Ε.Κ., για αποπεράτωση, επέκταση, αναμόρφωση ή 
επισκευή κατοικίας, εφόσον έχουν εξοφληθεί οι τόκοι 
υπερημερίας που αντιστοιχούν στις οφειλές που ρυθμί¬ 
ζονται. 

3. Η ανατρεπτική προθεσμία των έξι μηνών, που ορί¬ 
σθηκε με τη διάταξη της παραγράφου 1 του άρθρου 5 του 
Ν. 2736/1999 και παρατάθηκε με τη διάταξη της παρα¬ 
γράφου 5του άρθρου 20 του Ν. 2874/2000 (ΦΕΚ286 Α'), 
παρατείνεται από την ημέρα της λήξης της και λήγει ένα 
έτος μετά τη δημοσίευση του παρόντος. 

4. Η ανατρεπτική προθεσμία του ενός έτους, που ορί¬ 
σθηκε με τη διάταξη της παραγράφου 4του άρθρου 5του 
Ν. 2736/1999 και παρατάθηκε με τη διάταξη της παρα¬ 
γράφου 6 του άρθρου 20του Ν. 2874/2000, παρατείνεται 
από την ημέρα της λήξης της και λήγει ένα έτος μετά τη 
δημοσίευση του παρόντος. 

5. Η προθεσμία των δύο ετών που ορίσθηκε με τη διά¬ 
ταξη του τρίτου εδαφίου της παραγράφου 3 του άρθρου 
5 του Ν. 2736/1999 παρατείνεται από την ημέρα της λή¬ 
ξης της και λήγει ένα έτος μετά τη δημοσίευση του παρό¬ 
ντος. 

6. Οιδικαιούχοιτου Ο.Ε.Κ. που μέχριτη δημοσίευσητου 
παρόντος κατέβαλαν τα οφειλόμενα ποσά μετά τη λήξη 
των προθεσμιών που είχαν ορισθεί από τις διατάξεις των 
παραγράφων 5 και 6του άρθρου 20 του Ν. 2874/2000 και 
του τρίτου εδαφίου της παραγράφου 3 του άρθρου 5 του 
Ν. 2736/1999 δεν υπάγονται στις περί εκπτώσεων διατά¬ 
ξεις και δεν δικαιούνται να αναζητήσουντα καταβληθέντα 
ποσά. 

Άρθρο 22 

Θέματα Ο.Ε.Κ. και της ανώνυμης εταιρίας 
Ολυμπιακό Χωριό 2004 

1. Οι προβλεπόμενες στο Π.Δ. 249/1989 (ΦΕΚ 117 Α'και 
155 Α') οργανικές θέσεις του κλάδου ΔΕ Δακτυλογράφων 
- Στενογράφων που είναι κενές κατά τη δημοσίευση του 
παρόντος μεταφέρονται στον Κλάδο ΔΕ Διοικητικού - Λο¬ 
γιστικού. Γιατην αυτοδίκαιη μετατροπή των θέσεων εκδί- 
δεται διαπιστωτική πράξη του Προέδρου του Ο.Ε.Κ., που 
εγκρίνεται από τον Υπουργό Εργασίας και Κοινωνικών 
Ασφαλίσεων και δημοσιεύεται στην Εφημερίδα της Κυ- 
βερνήσεως. 

2. Με απόφαση του Υπουργού Εργασίας και Κοινωνι¬ 
κών Ασφαλίσεων, που εκδίδεται ύστερα από γνώμη του 
Δ.Σ. του Ο.Ε.Κ., μπορεί να συνιστώνται στον Ο.Ε.Κ. ομά¬ 
δες εργασίας με τη συμμετοχή ιδιωτών επιστημόνων και 
εμπειρογνωμόνων, υπαλλήλων των αρμόδιων Διευθύν¬ 
σεων του Υπουργείου Εργασίας και Κοινωνικών Ασφαλί¬ 
σεων, υπαλλήλων των αρμόδιων Διευθύνσεων του 
Ο.Ε.Κ., ως και δικηγόρων του Ο.Ε.Κ. με σχέση έμμισθης 
εντολής, για τη μελέτη θεμάτων αρμοδιότητας του 
Ο.Ε.Κ. 

Με κοινή απόφαση καθορίζονται τα της συγκρότησης 
και λειτουργίας των ομάδων εργασίας, το έργο τους και 
κάθε άλλο σχετικό θέμα. 


Με κοινή απόφαση των Υπουργών Οικονομίας και Οικο¬ 
νομικών και Εργασίας και Κοινωνικών Ασφαλίσεων καθο¬ 
ρίζεται η αποζημίωση του Προέδρου, των μελών και του 
Γραμματέα των ομάδων εργασίας. 

3. Η περίπτωση α'της παραγράφου 5 του άρθρου 1 του 
Ν. 2819/2000 (ΦΕΚ84Α') αντικαθίσταται ως εξής: 

"α. Η Εταιρεία διοικείται από το Διοικητικό Συμβούλιο 
(Δ.Σ.) και τον Πρόεδρο - Διευθύνοντα Σύμβουλο. Το Δ.Σ. 
είναι επταμελές και αποτελείται από τον Πρόεδρο - Διευ- 
θύνοντα Σύμβουλο και έξι μέλη. Ένα μέλος του Δ.Σ. ορί¬ 
ζεται με απόφαση του Υπουργού Εργασίας και Κοινωνι¬ 
κών Ασφαλίσεων και ένα μέλος με απόφαση του Υπουρ¬ 
γού Πολιτισμού. Τα υπόλοιπα μέλη του Δ.Σ. ορίζονται με 
απόφαση του Δ.Σ. του Ο.Ε.Κ. Τα μέλη του Δ.Σ. πρέπει να 
διαθέτουν το απαιτούμενο για τη θέση τους κύρος και 
εμπειρία, ώστε να μπορούν να εκπληρώσουν το σκοπό 
της Εταιρείας και να μην συνδέονται με σχέση εξαρτημέ¬ 
νης εργασίας ή συγγένειας μέχρι τέταρτου βαθμού εξ αί¬ 
ματος ή αγχιστείας, με πρόσωπα που είναι συμβεβλημέ¬ 
να με αυτή. Οι αποφάσεις του Υπουργού Πολιτισμού και 
του Δ.Σ. του Ο.Ε.Κ., με τις οποίες ορίζονται τα μέλη του 
Δ.Σ. της Εταιρείας, γνωστοποιούνται στον Υπουργό Ερ¬ 
γασίας και Κοινωνικών Ασφαλίσεων. 11 

Όπου στις διατάξεις του Ν. 2819/2000 (ΦΕΚ 84 Α') ανα- 
φέρεται Διευθύνων Σύμβουλος, στο εξής νοείται Πρόε¬ 
δρος - Διευθύνων Σύμβουλος. 

4. Μετά την παράγραφο 4 του άρθρου 1 του Ν. 2819/ 
2000 (ΦΕΚ 84 Α') προστίθεται παράγραφος με αριθμό 4α 
ως εξής: 

"4.α. Στους σκοπούς της Εταιρείας ανήκει επίσης η τε¬ 
χνολογική αναβάθμιση και ο εκσυγχρονισμός των ενερ¬ 
γειακών συστημάτων θέρμανσης και ζεστού νερού του 
πρότυπου οικισμού του Οργανισμού Εργατικής Κατοι¬ 
κίας (Ο.Ε.Κ.) με την ονομασία ΗΛΙΑΚΟ ΧΩΡΙΟ Πεύκης Ατ¬ 
τικής, η επιδίωξη ένταξης του ανωτέρω έργου σε προ¬ 
γράμματα συγχρηματοδοτούμενα από την Ευρωπαϊκή 
Ένωση και η εν γένει τεχνική, οικονομική και διοικητική 
διαχείριση του έργου αυτού." 

Άρθρο 23 

Ρύθμιση θεμάτων Εργατικής Εστίας 

1. Η διάταξη του άρθρου 13του Α.Ν. 252/1968 (ΦΕΚ47 
Α'), όπως αντικαταστάθηκε με την παράγραφο 12 του άρ¬ 
θρου 20του Ν. 2874/2000 (ΦΕΚ286Ά), αντικαθίσταται ως 
εξής: 

"1. Όποιος διαθέτει σε μη δικαιούχο, καθώς και όποιος 
χρησιμοποιεί, ενώ δεν είναι δικαιούχος, δελτία κοινωνι¬ 
κού τουρισμού και εισιτήρια εκδρομών τιμωρείται με φυ¬ 
λάκιση τουλάχιστον τριών μηνών και με χρηματική ποινή 
μέχρι τρεις χιλιάδες ευρώ, εκτός εάν συντρέχει περίπτω¬ 
ση επιβολής βαρύτερης ποινής από άλλη διάταξη. Η με 
σκοπό κέρδους, διάθεση και χρήση δελτίων και εισιτη¬ 
ρίων τιμωρείται με φυλάκιση τουλάχιστον δώδεκα μηνών 
και χρηματική ποινή μέχρι δέκα χιλιάδες ευρώ. 

Με τις ίδιες ποινές τιμωρούνται και όσοι διατηρούν του¬ 
ριστική επιχείρηση και συμβάλλονται με τον Ο.ΕΈ. γιατην 
παροχή υπηρεσιών με δελτία κοινωνικού τουρισμού, εφό¬ 
σον παρέχουν υπηρεσίες σε πρόσωπα άλλα από τα ανα¬ 
γραφόμενα στα σχετικά δελτία κοινωνικού τουρισμού. 

2. Όποιος διαθέτει σε μη δικαιούχο, καθώς και όποιος 
χρησιμοποιεί ενώ δεν είναι δικαιούχος δελτία θεάματος, 
εισιτήρια κινηματογράφων και άλλων πολιτιστικών, καλλι¬ 
τεχνικών ή αθλητικών εκδηλώσεων, καθώς και δελτία 

αγοράς βιβλίων, τιμωρείται με χρηματική ποινή μέχρι χι- 
λίων ευρώ, εκτός εάν συντρέχει περίπτωση επιβολής βα¬ 
ρύτερης ποινής από άλλη διάταξη νόμου. 

Η με σκοπό κέρδους, διάθεση και χρήση δελτίων θεά¬ 
ματος, εισιτηρίων κινηματογράφων και άλλων πολιτιστι¬ 
κών, καλλιτεχνικών ή αθλητικών εκδηλώσεων, καθώς και 
δελτίων αγοράς βιβλίων, τιμωρείται με φυλάκιση τουλά¬ 
χιστον έξι μηνών και χρη ματική ποινή μέχρι πέντε χιλιάδες 
ευρώ. 11 

2. Το δεύτερο, το τρίτο, το τέταρτο και το πέμπτο εδά¬ 
φιο της παραγράφου 9 του άρθρου 20 του Ν. 2224/1994 
(ΦΕΚ 112 Α'), όπως προστέθηκε με το άρθρο 1 του Ν. 
2336/1995 (ΦΕΚ 189 Α'), αντικαθίστανται ως εξής: 

"Στις επιτροπές συμμετέχουν μετά από υπόδειξη των κοι¬ 
νωνικών εταίρων εκπρόσωποίτους, κατ’ αναλογία της συμ¬ 
μετοχής εκάστου στο Διοικητικό Συμβούλιο του Οργανι¬ 
σμού. Ο αριθμός των μελών της περιφερειακής επιτροπής 
δεν μπορεί να είναι μεγαλύτερος των πέντε. Η θητεία των 
Περιφερειακών Επιτροπών του Οργανισμού Εργατικής 
Εστίας λήγει στο τέλος κάθε δεύτερου ημερολογιακού 
έτους. Πριν απάτη λήξη της θητείαςτων Επιτροπών, οι κοι¬ 
νωνικοί εταίροι υποχρεούνται εντός τριάντα ημερών από 
τη σχετική πρόσκληση του Υπουργού Εργασίας και Κοινω¬ 
νικών Ασφαλίσεων να υποδείξουντους εκπροσώπους τους 
με τους αναπληρωτές τους. Σε περίπτωση παρέλευσης 
άπρακτης της προθεσμίας, ο Υπουργός ορίζει τους εκπρο¬ 
σώπους και τους αναπληρωτές τους, κατά την κρίση του, 
το αργότερο μέχρι τέλους Φεβρουάριου του επόμενου 
έτους. Στην περίπτωση αυτή παρατείνεται μέχρι την ημε¬ 
ρομηνία αυτή η θητεία των περιφερειακών επιτροπών, με 
την προηγούμενη σύνθεσή τους." 

3. Ο Οργανισμός Εργατικής Εστίας (Ο.Ε.Ε.) μπορεί, με 
απόφαση του Διοικητικού του Συμβουλίου που εγκρίνεται 
από τον Υπουργό Εργασίας και Κοινωνικών Ασφαλίσεων, 
να αναλαμβάνει τις δαπάνες χρηματοδότησης των εξής 
τριτοβάθμιων οργανώσεων που εκπροσωπούνται στο Δι¬ 
οικητικό του Συμβούλιο, της Γενικής Συνομοσπονδίας Ερ¬ 
γατών Ελλάδος (Γ.Σ.Ε.Ε.),του Συνδέσμου Ελληνικών Βιο¬ 
μηχανιών (Σ.Ε.Β.), της Γενικής Συνομοσπονδίας Επαγ- 
γελματιών Βιοτεχνών, Εμπόρων Ελλάδος (Γ.Σ.Ε.Β.Ε.Ε.), 
της Εθνικής Συνομοσπονδίας Ελληνικού Εμπορίου 
(Ε.Σ.Ε.Ε.), για τη μελέτη και εκτέλεση ιδιαίτερης σημα¬ 
σίας κτιριακών έργων σε ακίνητα ιδιοκτησίας τους ή σε 
ακίνητα των οποίων έχει παραχωρηθεί στις ανωτέρω ορ¬ 
γανώσεις η χρήση πέραντων εβδομήντα ετών, για την ολι¬ 
κή ή μερική αγορά κτιρίων πρώτης εγκατάστασης, που 
συνδέονται άμεσα με τη στέγαση των υπηρεσιών τους και 
την άσκηση του έργου τους, καθώς και για τη συντήρηση 
και τον απαραίτητο εξοπλισμό των κτιρίων αυτών. 

Στην απόφαση του Δ.Σ. του Ο.Ε.Ε. πρέπει να περιγρά- 
φεται με σαφήνεια το αντικείμενο του έργου ή της αγο¬ 
ράς, η πλήρης αιτιολόγηση της σημασίας του έργου για 
τη λειτουργία των οργανώσεων, η συνολική δαπάνη όπως 
προκύπτει από πρόσφατη μελέτη κόστους κατασκευής ή 
συντήρησης που υποχρεούνται να διενεργήσουν οι ορ¬ 
γανώσεις και ο τρόπος και ο χρόνος καταβολής της χρη¬ 
ματοδότησης. 

4. Το δεύτερο εδάφιο της περίπτωσης ε'της παραγρά¬ 
φου 2 του άρθρου 3 του Ν. 3050/2002 (ΦΕΚ 214 Α') αντι¬ 
καθίσταται ως εξής: 

"Οι προγραμματικές συμβάσεις προσδιορίζουν το αντι¬ 
κείμενο της σύμβασης, το περιεχόμενο αυτής, τα δικαιώ¬ 
ματα και τις υποχρεώσεις των συ μβαλλομένων, το χρονο¬ 


διάγραμμα εκτέλεσης της σύμβασης και τις ρήτρες σε 
βάρος των συμβαλλομένων που παραβαίνουν τους 
όρους. Οι συμβάσεις υποβάλλονται πριν την υπογραφή 
τους για έγκριση στις διοικήσεις των φορέων που συμ¬ 
βάλλονται. 

Με τις συμβάσεις προβλέπεται παγίως ποσοστό δέκα 
τοις εκατό επί του μεικτού ποσού εξόδων σε βάρος του 
Ο.Γ.Α. υπέρ του αντισυμβαλλομένου. Το ποσό αυτό απαλ¬ 
λάσσεται από παντός είδους φόρο ή κράτηση υπέρ Δη¬ 
μοσίου ή άλλου φορέα." 

5. Με απόφαση του Υπουργού Εργασίας και Κοινωνικών 
Ασφαλίσεων, που εκδίδεται ύστερα από γνώμη του Δ.Σ. 
του Οργανισμού Εργατικής Εστίας (Ο.Ε.Ε.), επιτρέπεται 
η παραχώρηση της χρήσης στο Δημόσιο, στα Ν.Π.Δ.Δ., 
στους Ο.Τ.Α. α' και β' βαθμού και σε Ν.Π.Ι.Δ. μη κερδο¬ 
σκοπικού χαρακτήρα με ή χωρίς αντάλλαγμα, εν άλω ή εν 
μέρει, κτιρίων ιδιοκτησίας του Οργανισμού, που έχουν 
χαρακτηριστεί διατηρητέα από το Υπουργείο Πολιτι¬ 
σμού, για πολιτιστικές εκδηλώσεις. Στην ίδια απόφαση 
αναφέρονται η διάρκεια και ο σκοπός της παραχώρησης, 
οι ειδικότεροι όροι, οι προϋποθέσεις και κάθε άλλο σχετι¬ 
κό θέμα για την εφαρμογή της διάταξης. Για την παραχώ¬ 
ρηση καταρτίζεται σύμβαση, στην οποία αναφέρονται 
αναλυτικά οι όροι, οι προϋποθέσεις που προβλέπονται 
από την απόφαση του Υπουργού Εργασίας και Κοινωνι¬ 
κών Ασφαλίσεων. 

Άρθρο 24 

Θέματα προσωπικού Ο.Ε.Ε. 

1. Στον Οργανισμό Εργατικής Εστίας συνιστάται και 
προστίθεται στον Οργανισμό του Διεύθυνση Πληροφορι¬ 
κής, η οποία απαρτίζεται από τα εξής τμήματα: 

Α. Τμήμα Προγραμματισμού και Έρευνας με αρμοδιό¬ 
τητες: 

α) τη μέριμνα για την εφαρμογή των μέτρων και των 
προγραμμάτων για την απλούστευση των διαδικασιών και 
την εξυπηρέτηση των δικαιούχων, 
β) τη μέριμνα για την κάλυψη των μηχανογραφικών ανα¬ 
γκών του Οργανισμού για ανάλυση, σχεδίαση, προγραμ¬ 
ματισμό, τεκμηρίωση των εφαρμογών του και εκπόνηση 
ειδικών τεχνικών μελετών σκοπιμότητας, 
γ) την αναζήτηση και την εγκατάσταση μέσων και μεθό¬ 
δων τεχνολογίας για τις ανάγκες του Οργανισμού στον 
τομέα της πληροφορικής, 

δ) την έρευνα και τη μελέτη των στοιχείων που σχετίζο¬ 
νται με τη δραστηριότητα του Οργανισμού και τις ανά¬ 
γκες των δικαιούχων του, με χρήση των σύγχρονων μεθό¬ 
δων της Στατιστικής και των Εφαρμοσμένων Μαθηματι¬ 
κών. 

Β. Τμήμα Μηχανοργάνωσης με αρμοδιότητες: 
α) την παροχή υποστήριξης για την κάλυψη των ανα¬ 
γκών του Οργανισμού, σε εξειδικευμένους τομείς της 
πληροφορικής (βάσεις πληροφοριών, υλικό μηχανολογι¬ 
κού εξοπλισμού και λογισμικό), 
β) τη μέριμνα για την καλή λειτουργία, εκμετάλλευση 
και συντήρηση του εξοπλισμού, την προετοιμασία δεδο¬ 
μένων, τον έλεγχο εισόδου - εξόδου και την ασφάλεια του 
όλου συστήματος μηχανογραφικών εφαρμογών του Ορ¬ 
γανισμού, 

γ) τη δημιουργία μητρώου δικαιούχων του Οργανισμού 
και την επικαιροποίησή του. 

Της Διεύθυνσης Πληροφορικής και των τμημάτων της 
προΐστανται υπάλληλοιτου κλάδου ΠΕ12 Πληροφορικής 

ή ΠΕ2 Τεχνικού ή ΠΕ14 Μαθηματικών ή εν ελλείψει τού¬ 
των ΠΕ Διοικητικού. Στα τμήματα μπορεί να προΐσταται 
και υπάλληλος του Κλάδου ΤΕ Πληροφορικής. 

2. Στον Ο.Ε.Ε. συνιστάται και προστίθεται στον Οργανι¬ 
σμό του Διεύθυνση Βρεφονηπιακών Σταθμών και Κέ¬ 
ντρων Εργαζόμενης Νεότητας, η οποία απαρτίζεται από 
τα εξήςτμήματα: 

α) Τμήμα Βρεφονηπιακών Σταθμών (Β.Ν.Σ.) στο οποίο 
υπάγονται οι Βρεφονηπιακοί Σταθμοί του Ο.Ε.Ε. με αρ¬ 
μοδιότητες: 

-τη μελέτη και εισήγηση ίδρυσης Β.Ν.Σ., 

- την οργάνωση, τη λειτουργία και το συντονισμό του 
έργου των Β.Ν.Σ., 

- την εκπόνηση προγραμμάτων διδασκαλίας, 

- την εποπτεία και τον έλεγχο εφαρμογής και εκτέλεσης 
των προγραμμάτων, 

-την τήρηση γενικού μητρώου των παιδιών των Β.Ν.Σ., 

- την οργάνωση του περιεχομένου των εορτών και λοι¬ 
πών εκδηλώσεων στους Β.Ν.Σ. 

β) Τμήμα Κέντρων Εργαζόμενης Νεότητας (Κ.Ε.ΝΕ.) 
στο οποίο υπάγονται τα Κέντρα Εργαζόμενης Νεότητας, 
του Ο.Ε.Ε. με αρμοδιότητες: 

-τη μελέτη και ίδρυση Κέντρων Εργαζόμενης Νεότητας 
(Κ.Ε.ΝΕ.), 

- την οργάνωση και λειτουργία των Κέντρων, 

- την εκπόνηση προγραμμάτων διδασκαλίας στα Κέ¬ 
ντρα Εργαζόμενης Νεότητας, 

- την εποπτεία και τον έλεγχο εφαρμογής και εκτέλεσης 
των προγραμμάτων, 

- την τήρηση γενικού μητρώου των μαθητών των Κέ¬ 
ντρων, 

- την ενημέρωση των εργατοϋπαλλήλων για τους σκο¬ 
πούς και την προσφορά των Κ.Ε.ΝΕ., 

-τηνοργάνωση βιβλιοθηκών, 

- τη χορήγηση στους αποφοίτους ειδικών βεβαιώσεων, 

- τη μέριμνα για τη χορήγηση χρηματικών επάθλων σε 
διακριθέντες μαθητές των Κ.Ε.ΝΕ., 

- τη συγκρότηση χορωδιακών και χορευτικών συγκρο¬ 
τημάτων των Κ.Ε.ΝΕ. 

Καταργούνται οι διατάξεις των εδαφίων γ' και δ' της πα¬ 
ραγράφου 1 και γ' και δ' της παραγράφου 2, του άρθρου 
5 του Π.Δ. 2/1977 (ΦΕΚ 5 Α'). 

Της Διεύθυνσης και των τμημάτων της προΐστανται 
υπάλληλοιτου κλάδου ΠΕΙ Διοικητικού. 

3. Οι υφιστάμενες στον Ο.Ε.Ε. ενενήντα κενές οργανι¬ 
κές θέσεις του κλάδου ΔΕ3 Εκπαιδευτικών Πτυχιούχων 
Μέσων Σχολών μετατρέπονται και μεταφέρονται ως εξής: 

α) πέντε στον κλάδο ΠΕ2 Τεχνικών ειδικότητας Πολιτι¬ 
κού Μηχανικού, 

β) τρεις στον κλάδο ΠΕ12 Πληροφορικής, 
γ) δύο στον κλάδο ΠΕ14 Μαθηματικών, 
δ) τρεις στον κλάδο ΤΕ13 Πληροφορικής, 
ε) σαράντα πέντε στον κλάδο ΠΕ9 Παιδαγωγικής Νη¬ 
πιαγωγών και 

στ) τριάντα δύο στον κλάδο ΔΕ 12 Μαγείρων. 

Τα τυπικά προσόντα διορισμού είναι τα προβλεπόμενα 
από το Π.Δ. 50/2001 (ΦΕΚ39Α'), όπως ισχύει, για τις ειδι¬ 
κότητες αυτές. 

4. Οι υφιστάμενες στον Ο.Ε.Ε. εκατόν είκοσι κενές οργα¬ 
νικές θέσεις του κλάδου ΥΕ2 Βοηθητικού Εκπαιδευτικού 
Προσωπικού μετατρέπονται και μεταφέρονται ως εξής: 

α) σαράντα στον κλάδο ΤΕ5 Νηπιοβρεφοκομίας, 
β) σαράντα στον κλάδο ΥΕ7 Προσωπικού Μαγειρείων, 


γ) σαράντα στον κλάδο ΥΕ9 Προσωπικού Καθαριό¬ 
τητας. 

5. Με απόφαση του Δ.Σ. του Ο.Ε.Ε., που εγκρίνεται από 
τον Υπουργό Εργασίας και Κοινωνικών Ασφαλίσεων, γί¬ 
νεται η κατανομή των οργανικών θέσεων ΠΕ2 Τεχνικών, 
ΠΕ12 Πληροφορικής, ΠΕ14 Μαθηματικών καιΤΕ13 Πλη¬ 
ροφορικής στις Διευθύνσεις Τεχνικού και Πληροφορικής 
του Ο.Ε.Ε. και των θέσεων ΠΕ9, ΔΕ12, ΤΕ5, ΥΕ7 και ΥΕ9 
στους είκοσι δύο (22) υπάρχοντες βρεφονηπιακούς 
σταθμούς του Ο.Ε.Ε. και σε συνιστώμενους. 

6. Με απόφαση του Δ.Σ. του Ο.Ε.Ε., που εγκρίνεται από 
τον Υπουργό Εργασίας και Κοινωνικών Ασφαλίσεων, το 
μόνιμο και το με σύμβαση εργασίας ιδιωτικού δικαίου αο¬ 
ρίστου χρόνου εκπαιδευτικό προσωπικό, κατηγοριών ΔΕ 
και ΥΕτων Κέντρων Εργαζόμενης Νεότητας (Κ.Ε.ΝΕ.) του 
Οργανισμού, των οποίων είχε ανασταλεί ή αναστέλλεται 
η λειτουργία, εντάσσεται σε κενές θέσεις προσωπικού με 
την ίδια σχέση εργασίας δημοσίου ή ιδιωτικού δικαίου. Αν 
δεν υπάρχουν κενές θέσεις, η ένταξη γίνεται με την ίδια 
σχέση εργασίας σε προσωποπαγείς θέσεις ως διοικητικό 
ή βοηθητικό προσωπικό του Οργανισμού, σε υφιστάμε¬ 
νους κλάδους ανάλογα με τα προσόντα του. 

7. Το τμήμα Επιβραβεύσεων και Βοηθημάτων της Δι¬ 
εύθυνσης Μετεργασιακής Μέριμνας του Ο.Ε.Ε. καταρ- 
γείται. 

8. Στο άρθρο 21 του Ν. 2190/1994 (ΦΕΚ 28 Α'), όπως 
ισχύει, προστίθεται παράγραφος ως εξής: 

"22. Η πρόσληψη νηπιαγωγών ή νηπιοβρεφοκόμων για 
τους βρεφονηπιακούς σταθμούς του Ο.Ε.Ε. προς ανα- 
πλήρωση μητέρας-υπαλλήλου στην οποία χορηγείται η 
κατά το άρθρο 52 παρ. 1 του Ν. 2683/1999 (ΦΕΚ 19 Α') 
άδεια μητρότητας ή καιη κατά το άρθρο 53 παρ. 1 του ίδι¬ 
ου νόμου άδεια για ανατροφή παιδιού γίνεται σύμφωνα 
με τη διαδικασία καιτα κριτήρια του παρόντος άρθρου και 
διαρκεί όσο χρόνο απουσιάζει η υπάλληλος που αναπλη¬ 
ρώνεται, που δεν μπορεί να υπερβαίνει όμως τους δώδε¬ 
κα μήνες. Παράταση της σύμβασης πέραν των δώδεκα 
μηνών ή μετατροπή της σε σύμβαση αορίστου χρόνου εί¬ 
ναι αυτοδικαίως άκυρες. Οι πίνακες κατάταξης υποψη¬ 
φίων μπορεί να ισχύουν επί μία διετία από την κατάρτισή 
τους, εφόσον αυτό αναφέρεται ρητώς στη σχετική ανα¬ 
κοίνωση πρόσληψης προσωπικού. Η πρόσληψη του εκά- 
στοτε αναγκαίου προσωπικού κατά τη διάρκεια της διε¬ 
τίας γίνεται από τους παραπάνω πίνακες με τη σειρά που 
οι υποψήφιοι έχουν καταταγεί σε αυτούς." 

9. Το αναγραφόμενο στο άρθρο 40 του Ν. 1836/1989 
(ΦΕΚ 79 Α') ποσό των εκατόν πενήντα χιλιάδων δραχμών 
μετατρέπεται σε ευρώ και αναπροσαρμόζεται στο ποσό 
των τριών χιλιάδων ευρώ. 

ΚΕΦΑΛΑΙΟ Ε' 

ΛΟΙΠΕΣ ΔΙΑΤΑΞΕΙΣ 

Άρθρο 25 

Οργανωτικά θέματα του Υπουργείου Εργασίας 
και Κοινωνικών Ασφαλίσεων 

1. Στο Υπουργείο Εργασίας και Κοινωνικών Ασφαλίσε¬ 
ων η Διεύθυνση Επιθεώρησης μετονομάζεται σε Διεύθυν¬ 
ση Δημοσίων Σχέσεων και Ενημέρωσης του Πολίτη. Η Δι¬ 
εύθυνση υπάγεται στη Γενική Διεύθυνση Διοικητικής Υπο¬ 
στήριξης και απαρτίζεται από τα παρακάτω Τμήματα: 

α) Τμήμα Δημοσίων Σχέσεων και Επικοινωνίας, 

β) Τμήμα Σχέσεων με τον Πολίτη, 




632 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


γ) Τμήμα Γραμματείας Ανώτατου Συμβουλίου Εργασίας 
(Α.Σ.Ε.) και Διαχείρισης του Ειδικού Λογαριασμού Α.Σ.Ε. 

Της Διεύθυνσης και των Τμημάτων της προΐστανται 
υπάλληλοι του κλάδου ΠΕ Διοικητικού - Οικονομικού. 

2. Με απόφαση του Υπουργού Εργασίας και Κοινωνικών 
Ασφαλίσεων, που εκδίδεται εντός τριών μηνών από την 
έναρξη ισχύος του παρόντος, καθορίζονται ειδικότερα οι 
αρμοδιότητες της Διεύθυνσης αυτής. 

3. Από τη δημοσίευση της απόφασης καταργούνται οι 
διατάξεις των άρθρων 3 παρ. 2 και 3, 4 και 7 παρ. 2 περί¬ 
πτωση γ'του Π.Δ. 152/1991 (ΦΕΚ 61 Α'), καθώς και η διά¬ 
ταξη της παρ. 10 του άρθρου 25 του Π.Δ. 368/1989 (ΦΕΚ 
163 Α'), όπως ισχύουν. 

4. Στο Υπουργείο Εργασίας και Κοινωνικών Ασφαλίσε¬ 
ων συνιστάται και προστίθεται στον Οργανισμό του Διεύ¬ 
θυνση Διαχείρισης της Πληροφόρησης, Επιμόρφωσης 
και Παρακολούθησης Πολιτικής Συνθηκών Εργασίας για 
θέματα ασφάλειας και υγείας που υπάγεται στη Γ ενική Δι¬ 
εύθυνση Συνθηκών και Υγιεινής της Εργασίας. 

Η Διεύθυνση αποτελείται από τα παρακάτω Τμήματα: 
α) Τμήμα εθνικού εστιακού πόλου πληροφόρησης, 
β) Τμήμα επιμόρφωσης, ενημέρωσης, εκδόσεων και τε¬ 
χνικής υποστήριξης, 
γ) Τμήμα ατυχημάτων μεγάλης έκτασης, 
δ) Τμήμα τεκμηρίωσης, παρακολούθησης και αξιολό¬ 
γησης θεσμικών για την υγεία και ασφάλεια μέτρων. 

5. Η Διεύθυνση Συνθηκών Εργασίας και το Κέντρο Υγι¬ 
εινής και Ασφάλειας της Εργασίας του Υπουργείου Ερ¬ 
γασίας και Κοινωνικών Ασφαλίσεων αναδιαρθρώνεται με 
αντίστοιχη τροποποίηση του οργανισμού του Υπουργεί¬ 
ου ως εξής: 

Α) Η Διεύθυνση Συνθηκών Εργασίας αποτελείται από τα 
Τμήματα: 

α) Τμήμα πρόληψης εργατικών ατυχημάτων, 
β) Τμήμα πρόληψης επαγγελματικών ασθενειών, 
γ) Τμήμα πρόληψης κινδύνων για ειδικές ομάδες εργα¬ 
ζομένων και βελτίωσης του εργασιακού περιβάλλοντος. 

Β) Το Κέντρο Υγιεινής και Ασφάλειας της Εργασίας 
αποτελείται από τα Τ μήματα: 

α) Τμήμα προσδιορισμού χημικών και βιολογικών παρα¬ 
γόντων, 

β) Τμήμα προσδιορισμού φυσικών παραγόντων, 
γ) Τμήμα ασφάλειας της εργασίας και εργονομίας, 
δ) Τμήμα ιατρικής της εργασίας και προαγωγής της 
υγείας στους εργασιακούς χώρους. 

Των Διευθύνσεων και των Τμημάτων προΐστανται υπάλ¬ 
ληλοι των κλάδων ΠΕ Μηχανικών ή ΠΕ Θετικών Επιστη¬ 
μών ή ΠΕ Ιατρών και, εφόσον δεν υπάρχουν, υπάλληλοι 
του κλάδου ΤΕ Μηχανικών. 

Με απόφαση του Υπουργού Εργασίας και Κοινωνικών 
Ασφαλίσεων, που εκδίδεται μέσα σε προθεσμία έξι μηνών 
από την έναρξη ισχύος του παρόντος καθορίζονται οι αρ¬ 
μοδιότητες των Διευθύνσεων και των Τμημάτωντους. Μέ¬ 
χρι την έκδοση της απόφασης, οι αρμοδιότητες της Διεύ¬ 
θυνσης Συνθηκών Εργασίας και του Κέντρου Υγιεινής και 
Ασφάλειας της Εργασίας, που προβλέπονται στο Π.Δ. 
368/1989 (ΦΕΚ 163 Α'), όπως ισχύει, ασκούνται σύμφωνα 
με τις κείμενες διατάξεις. 

6. Στηνπαρ. 1 του άρθρου 9του Π.Δ. 368/1989 (ΦΕΚ 163 
Α'), όπως τροποποιήθηκε και ισχύει, προστίθεται περί¬ 
πτωση γ'ως εξής: 

"Τμήμα για τα Ευρωπαϊκά Θέματα και τη συνεργασία με 
τις Υπηρεσίες της Ευρωπαϊκής Ένωσης." 


Του Τμήματος πρόΐσταται υπάλληλος του κλάδου ΠΕ 
Διοικητικού - Οικονομικού. 

Με απόφαση του Υπουργού Εργασίας και Κοινωνικών 
Ασφαλίσεων, που εκδίδεται μέσα σε προθεσμία τριών μη¬ 
νών από την έναρξη ισχύος του νόμου αυτού, εξειδικεύο¬ 
νται οι αρμοδιότητες του Τμήματος αυτού. 

Από τη δημοσίευση της απόφασης καταργείται η διάτα¬ 
ξη του άρθρου ΙΟπερ. δ'του Π.Δ. 368/1989 (ΦΕΚ 163 Α'). 

7. Συνιστώνται στο Υπουργείο Εργασίας και Κοινωνικών 
Ασφαλίσεων οι εξής θέσεις μόνιμου προσωπικού: 

- Δέκα θέσεις ΠΕ Διοικητικού - Οικονομικού, 

- Δύο θέσεις ΠΕ Μηχανικών ειδικότητας Μηχανολόγου 
ή Ηλεκτρολόγου Μηχανικού, 

- Μία θέση ΠΕ Μηχανικών ειδικότητας Πολιτικού Μηχα¬ 
νικού, 

- Μία θέση ΠΕ Θετικών Επιστημών ειδικότητας Βιολό¬ 
γου, 

- Μία θέση ΠΕ Θετικών Επιστημώνειδικότητας Φυσικού, 

- Δύο θέσεις ΠΕ Ιατρών ειδικότητας Ιατρικής της Εργα¬ 
σίας ή Πνευμονολογίας, 

- Δύο θέσεις ΤΕ Διοικητικού - Λογιστικού, 

- Μία θέση ΤΕ Μηχανικών ειδικότητας Πολιτικών Δομι¬ 
κών Έργων, 

- Δύο θέσεις ΠΕ Μέσων Μαζικής Ενημέρωσης και Επι¬ 
κοινωνίας, 

- Δύο θέσεις ΠΕ Νομικών. 

Προσόντα διορισμού για την πλήρωση των θέσεων είναι 
ταπροβλεπόμενααπότο Π.Δ. 50/2001 (ΦΕΚ39Α'), όπως 
ισχύει. 

8. Στους υπαλλήλους που διορίστηκαν με βάση την 
2/1Κ/2002 προκήρυξη του Ανώτατου Συμβουλίου Επιλο¬ 
γής Προσωπικού (Α.Σ.Ε.Π.) (ΦΕΚ32/τ. προκηρ. Α.Σ.Ε.Π. 
2002) στο ΣΈΠΈ., εκτός Νομού Αττικής, και πραγματο¬ 
ποίησαν την αρχική θεωρητική τους εκπαίδευση διάρκει¬ 
ας τριών εβδομάδων στην Κεντρική Υπηρεσία του Υπουρ¬ 
γείου Εργασίας και Κοινωνικών Ασφαλίσεων, σε εφαρμο¬ 
γή του άρθρου 10 του Ν. 2639/1998 (ΦΕΚ 205 Α') και δεν 
τους καταβλήθηκε αποζημίωση για οδοιπορικά, ως και 
αποζημίωση ημερήσια και διανυκτέρευσης, χορηγείται 
εφάπαξ αποζημίωση ύψους χιλίων ευρώ για καθέναν σε 
βάρος του προϋπολογισμού του Α.Σ.Ε. 

Άρθρο 26 

Παράταση προθεσμίας 

Η εφαρμογή των διατάξεων της παραγράφου 13 του 
άρθρου 17 του Ν. 3144/2003 (ΦΕΚ 111 Α') παρατείνεται 
από το χρόνο λήξης της και μέχρι τρεις μήνες από την 
ημερομηνία δημοσίευσης του παρόντος στην Εφημερίδα 
της Κυβερνήσεως. 

Άρθρο 27 
Λοιπές διατάξεις 

1. Η περίπτωση ζ'της παραγράφου 1 του άρθρου 12του 
Π.Δ. 369/1989 (ΦΕΚ 164 Α') αντικαθίσταται ως εξής: 

"ζ) ένανεκπρόσωποτου οικείου Λιμενικού Ταμείου ήτου 
οικείου Οργανισμού Λιμένος ΑΈ." 

2. Στο μόνιμο και με σχέση εργασίας ιδιωτικού δικαίου 
αορίστου χρόνου προσωπικό του Ο.Α.Ε.Δ., του Οργανι¬ 
σμού Εργατικής Κατοικίας (Ο.Ε.Κ.) και του Οργανισμού 
Εργατικής Εστίας (ΟΈΈ.) μπορεί, κατόπιν αποφάσεων 
των Διοικητικών Συμβουλίων των Οργανισμών, να χορη¬ 
γείται έντοκο δάνειο μέχρι το ύψος των δέκα μηνιαίων 
αποδοχών κατ’ ανώτατο όριο. Με απόφαση του Υπουρ- 

γού Εργασίας και Κοινωνικών Ασφαλίσεων, ύστερα από 
εισήγηση του Διοικητικού Συμβουλίου του Οργανισμού, 
καθορίζονται οι όροι, οι προϋποθέσεις, ο χρόνος και ο 
τρόπος εξόφλησης του δανείου και κάθε άλλο σχετικό θέ¬ 
μα. Έντοκο δάνειο μπορεί με όμοια απόφαση τωνΔ.Σ. των 
αντίστοιχων Οργανισμών να χορηγείται και στο με σύμ¬ 
βαση ορισμένου χρόνου προσωπικό τους. Με απόφαση 
του Υπουργού Εργασίας και Κοινωνικών Ασφαλίσεων, 
ύστερα από εισήγηση του Διοικητικού Συμβουλίου κάθε 
Οργανισμού, καθορίζονται το ύψος του δανείου, οι όροι, 
οι προϋποθέσεις, ο χρόνος και ο τρόπος εξόφλησής του 
κατά τη διάρκεια ισχύος της σύμβασης εργασίας. 

3. Στον Ο.Α.Ε.Δ.: 

α) Συνιστώνται Κέντρα Προώθησης της Απασχόλησης 
(Κ.Π.Α.) στο Αίγιο του Νομού Αχαΐας, στην Τούμπα του 
Νομού Θεσσαλονίκης, στην Πλατεία Αττικής, στο Νέο Κό¬ 
σμο και στο Μοσχάτο του Νομού Αττικής. 

β) Συνιστάται Τοπική Υπηρεσία Τούμπας στο Νομό Θεσ¬ 
σαλονίκης. 

4. Στην παράγραφο 2 του άρθρου 9 του Ν. 2956/2001 
(ΦΕΚ 258 Α') προστίθεται περίπτωση ιγ' ως εξής: 

"ιγ. Συνάπτει προγραμματικές συμβάσεις με δημόσιες 
υπηρεσίες, νομικά πρόσωπα δημοσίου δικαίου και οργα¬ 
νισμούς τοπικής αυτοδιοίκησης α' και β' βαθμού σύμφω¬ 
να με τις διατάξεις του Ν. 3174/2003 (ΦΕΚ205Α')." 

5. Το Ελληνικό Δημόσιο αναλαμβάνει την υποχρέωση να 
επιχορηγήσει το Ι.Κ.Α. με ποσό ενός δισεκατομμυρίου τε- 
τρακοσίων εξήντα επτά εκατομμυρίων εξακοσίων ογδό¬ 
ντα επτά χιλιάδων διακοσίων εβδομήντα ευρώ σε επτά 
ετήσιες δόσεις, αποκλειστικά για την εξόφληση των μέχρι 
31.12.2000 οφειλών του Ι.Κ.Α. από συνεισπραχθέντα και 
μη αποδοθέντα έσοδα προς: α) τον Οργανισμό Απασχό¬ 
λησης Εργατικού Δυναμικού (Ο.Α.Ε.Δ.), το Λογαριασμό 
για την Απασχόληση και την Επαγγελματική Κατάρτιση 
(Λ.Α.Ε.Κ.) και το Διανεμητικό Λογαριασμό Οικογενειακού 
Επιδόματος Μισθωτών (Δ.Λ.Ο.Ε.Μ.) του Ο.Α.Ε.Δ., καθώς 
και β) τον Οργανισμό Εργατικής Κατοικίας (Ο.Ε.Κ.) και γ) 
τον Οργανισμό Εργατικής Εστίας (Ο.Ε.Ε.). Με απόφαση 
των Υπουργών Οικονομίας και Οικονομικών και Εργασίας 
και Κοινωνικών Ασφαλίσεων καθορίζονται οι όροι και ο 
τρόπος εξόφλησης των οφειλών του Ι.Κ.Α. προς τους πα¬ 
ραπάνω Οργανισμούς και Λογαριασμούς και κάθε άλλο 
σχετικό θέμα για την εφαρμογή της παρούσας. 

6. Σε περίπτωση αδυναμίας συμμετοχής στην επιτροπή 
της παραγράφου 15 του άρθρου 21 του Ν. 3144/2003 
(ΦΕΚ 111 Α'), που συγκροτείται για την απόκτηση από τον 
Ο.Ε.Κ. οικοπέδων εκτός Νομού Αττικής, του εκπροσώπου 
των εργοδοτών μέλους του Δ.Σ. του Ο.Ε.Κ. και του νόμι¬ 
μου αναπληρωτή του συμμετέχει οποιοδήποτε άλλο μέ¬ 
λος του Δ.Σ. του Ο.Ε.Κ. που ορίζεται με απόφαση του Δ.Σ. 

7. Στη θέση υποδιευθυντή εκπαίδευσης των Περιφερει¬ 
ακών Διευθύνσεωντου Ο.Α.Ε.Δ. τοποθετείται εκπαιδευτι¬ 
κός υπάλληλος της κατηγορίας ΠΕ. 

Άρθρο 28 

1. Μετά το έβδομο εδάφιο της παραγράφου 7 του άρ¬ 
θρου 39 του Ν. 3130/2003 (ΦΕΚ 76 Α') προστίθεται εδάφιο 
ως εξής: 

"Με όμοια απόφαση μπορεί να παραταθεί περαιτέρω η 
προθεσμία: α) μέχρι είκοσι ημέρες, εφόσον δεν έχει ολοκλη¬ 
ρωθεί ο προσωρινός κτηματολογικός πίνακας, β) μέχρι ένα 
μήνα μετά την έκδοση απόφασης του αρμόδιου δικαστηρίου 
επί των ανακοπών κατά της απόφασης αναγνώρισης." 


2. Το δεύτερο εδάφιο της παραγράφου 12 του άρθρου 
39 του Ν. 3130/2003 αντικαθίσταται ως εξής: 

"Η προθεσμία της ανακοπής ορίζεται σε είκοσι ημέρες 
από τη δημοσίευση της αναγνωριστικής απόφασης της 
επιτροπής, σύμφωνα μετά οριζόμενα στη διάταξη της πα¬ 
ραγράφου 9 του παρόντος, και σε δύο ημερήσιες εφημε¬ 
ρίδες πανελλαδικής κυκλοφορίας." 

3. Το δεύτερο εδάφιο της παρ. 14του άρθρου 39 του Ν. 
3130/2003 αντικαθίσταται ως εξής: 

"Με απόφαση του Υπουργού Εργασίας και Κοινωνικών 
Ασφαλίσεων, ύστερα από πρόταση της Επιτροπής, ορίζε¬ 
ται το μέρος των αποζημιώσεων που καταβάλλεται με βά¬ 
ση τον προσωρινό κτηματολογικό πίνακα. 

Η καταβολή γίνεται στην περίπτωση αυτή με βάση προ¬ 
σωρινό κτηματολογικό πίνακα που συντάσσει η Επιτρο¬ 
πή, στον οποίο περιλαμβάνονται οι δικαιούχοι που ανα¬ 
γνωρίζουν χωρίς επιφύλαξη την απόφαση αναγνώρισης, 
σύμφωνα με τα οριζόμενα στη διάταξη της παρ. 9 του πα¬ 
ρόντος, εφόσον έχει παρέλθει η προθεσμία άσκησης ανα¬ 
κοπών και δεν έχουν ασκηθεί κατά της απόφασης ανα¬ 
γνώρισης ανακοπές, με τις οποίες αμφισβητείται το δι¬ 
καίωμά τους από ειδικούς ή καθολικούς διαδόχους των 
αναγνωρισθέντων με την απόφαση 300/1954 ιδιοκτητών 
και από ανακόπτοντες οι οποίοι ρητώς αναγνωρίζουν το 
συνιδιόκτητο χαρακτήρα της εκτάσεως που απαλλοτριώ¬ 
θηκε." 

Άρθρο 29 

Η προθεσμία των έξι μηνών εντός της οποίας οι ιατροί 
των περιπτώσεων α' και β'της παραγράφου 2 του άρθρου 
9 του Ν. 3144/2003 υποχρεούνται να καταθέσουν αίτηση 
για εκπαίδευση παρατείνεται σε δεκαοκτώ μήνες από τη 
δημοσίευση του παρόντος. 

Η περίπτωση β' της παραγράφου 2 του άρθρου 9 του Ν. 
3144/2003 (ΦΕΚ 111 Α') αντικαθίσταται ως εξής: 

"β) Οι ιατροί οι οποίοι κατάτη δημοσίευση του παρόντος 
νόμου εκτελούν καθήκοντα ιατρού εργασίας χωρίς να κα¬ 
τέχουν ή να ασκούντοντίτλο της ειδικότητας της Ιατρικής 
της Εργασίας, αλλά τίτλο άλλης ειδικότητας, καθώς και 
ιατροί άλλων ειδικοτήτων οι οποίοι αναλαμβάνουν και 
εκτελούν καθήκοντα Ιατρού Εργασίας μέχρι τη λήξη της 
προθεσμίας του παρόντος για την κατάθεση αίτησης για 
εκπαίδευση για απόκτηση ειδικότητας της Ιατρικής της 
Εργασίας." 

Άρθρο 30 

Από την έναρξη ισχύος του παρόντος η διάταξη της 
παρ. 18του άρθρου 34του Ν. 2873/2000 (ΦΕΚ285 Α') κα- 
ταργείται. 

ΚΕΦΑΛΑΙΟ ΣΤ' 

ΤΕΛΙΚΕΣ ΔΙΑΤΑΞΕΙΣ 

Άρθρο 31 

Καταργούμενες διατάξεις 

Καταργούνται: 

1. Η παράγραφος 3 του άρθρου 2 του Ν. 2643/1998 
(ΦΕΚ 220 Α'). 

2. Η παράγραφος 3 του άρθρου 3 του Ν. 2643/1998 
(ΦΕΚ 220 Α'), όπως αντικαταστάθηκε από τηνπαράγραφο 
Ιβτου άρθρου ΙΟτου Ν. 2839/2000 (ΦΕΚ 196 Α'). 

3. Η παράγραφος 4 του άρθρου 3 του Ν. 2643/1998 
(ΦΕΚ 220 Α'). 

4. Τα δύο πρώτα εδάφια της παραγράφου 9 του άρθρου 
4του Ν. 2643/1998 (ΦΕΚ220 Α'). 

5. Το πρώτο και το δεύτερο εδάφιο της παραγράφου 6 
του άρθρου 6 του Ν. 2643/1998 (ΦΕΚ220 Α'), όπως αντι- 
καταστάθηκαν από την παράγραφο 12 του άρθρου 31 του 
Ν. 2956/2001 (ΦΕΚ258Α'). 

6. Η παράγραφος 7 του άρθρου 6 του Ν. 2643/1998 
(ΦΕΚ 220 Α'), όπως αντικαταστάθηκε απάτην παράγραφο 
13του άρθρου 31 του Ν. 2956/2001 (ΦΕΚ258Α'). 

7. Η περίπτωση δ'της παραγράφου 8 του άρθρου 6 του Ν. 
2643/1998 (ΦΕΚ220 Α'), όπως αντικαταστάθηκε από την πα¬ 
ράγραφο 14του άρθρου 31 του Ν. 2956/2001 (ΦΕΚ258 Α'). 

8. Η περίπτωση ζ'της παραγράφου 1 του άρθρου 7 του 
Ν. 2643/1998 (ΦΕΚ 220 Α'). 

9. Το δέκατο εδάφιο της παραγράφου 15 του άρθρου 
31 του Ν. 2956/2001 (ΦΕΚ 258 Α'). 

10. Η περίπτωση δ'του άρθρου 10 του Π.Δ. 368/1989 
(ΦΕΚ 163 Α'). 

11. Κάθε άλλη γενική ή ειδική διάταξη που είναι αντίθε¬ 
τη με τις διατάξεις του παρόντος ή ρυθμίζει διαφορετικά 
τα θέματα που ρυθμίζονται με το νόμο αυτόν. 

Άρθρο 32 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός εάν ορίζε¬ 
ται διαφορετικά από τις επιμέρους διατάξεις του. 


Παραγγέλλομετη δημοσίευσητου παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 6 Φεβρουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Ν. ΧΡΙΣΤΟΔΟΥΛΑΚΗΣ Γ. ΠΑΠΑΝΤΩΝΙΟΥ 

ΕΣΩΤΕΡΙΚΩΝ, ΔΗΜ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

Κ. ΣΚΑΝΔΑΛΙΔΗΣ Β. ΠΑΠΑΝΔΡΕΟΥ 

ΕΘΝΙΚΗΣ ΠΑΙΔΕΙΑΣ ΕΡΓΑΣΙΑΣ ΚΑΙ 

ΚΑΙ ΘΡΗΣΚΕΥΜΑΤΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Π. ΕΥΘΥΜΙΟΥ Δ. ΡΕΠΠΑΣ 

ΥΓΕΙΑΣ ΚΑΙ ΠΡΟΝΟΙΑΣ ΔΙΚΑΙΟΣΥΝΗΣ 

Κ. ΣΤΕΦΑΝΗΣ Φ. ΠΕΤΣΑΛΝΙΚΟΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 6 Φεβρουάριου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίίρ: νννννν.θί.^Γ - θ-ιτίδίΙ: ννθβιτΐ35ΐθΓ @ θΙ.£)γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410)597449 
( 26610 ) 89 127 
( 26610 ) 89 105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• ΓιαταΦΕΚαπόΙ μέχρι 16 σελίδες σε 1 ουτο, προσαυξανόμενη κατά 0,20 ουτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θογο ανά σελίδα. 

Σε μορφή Οϋ: 


Τεύχος 


Περίοδος 


ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων 
Ν.Π.Δ.Δ. 

Παράρτημα 


Ετήσιο 

Ετήσιο 

Ετήσιο 


Εμπορικής και Βιομηχανικής Ιδιοκτησίας Ετήσιο 
Ανωτάτου Ειδικού Δικαστηρίου Ετήσιο 

Διακηρύξεων Δημοσίων Συμβάσεων Ετήσιο 

Διακηρύξεων Δημοσίων Συμβάσεων Εβδομαδιαίο 

Α.Ε. & Ε.Π.Ε Μηνιαίο 


50 

50 

50 

100 

5 

200 

5 

100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοιη και μέχρι 100 σελίδες σε 5 θογο προσαυξανόμενη 
κατά 1 θογο ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊηΐθίτίθΐ: ΗΗρ://νννννν.Θΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίετηβΐ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θογο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοπίθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































